text:
¡¡¡ NON TE QUEDES SENSE !!!
dimarts, 30 de desembre de 2014
dimarts, 23 de desembre de 2014
dilluns, 22 de desembre de 2014
¡¡¡ SUPERGOLEJADA DE LIDER !!!
U.E. Bossòst 10 – A.S. Villeneuve Lecussan 1
Supergolejada de líder en darrèr partit d’ enguan. Molta superioridad aranesa des d´un començament : en ua des prumères accions, Luis damb un shut colocat mercaue eth 1-0. Eth 2-
0 ac mercaue Paba damb un shut
ras. Eth 3-0, mercaue Ivan damb un shut des der àrea petita. Eth 4-0, venguec per un clar penalty
en ua dura entrada deth defensa Dupuy a Ignasi laguens der àrea que
transformaue Felipe. Aguesta jogada suposèc era expulsion deth defensa francés
e era herida d’Ignasi que non poguec tornar a jogar. En 5-0, Paba profitaue ua
pilota que le daue eth portèr francés entà mercar a pòrta ueda. Eth 6-0 ère mercat
per Àlex en un bon lançament de fauta que tocaue eth garròt e entraue laguens
dera porteria francesa. Damb eth 6-0 s’arribaue ath descans.
Ena dusaua mietat, eth Villeneuve Lecussan anaue a mercar eth gol der aunor en un penalty fiulat per arbitre que transformaue Martinez: ère eth 6-1. En 7-1 Luis s’auançaue ath defensa francés e lheuaue era pilota ena gessuda deth portèr. Eth 8-
1
ac marcaue Kike damb un shut laguens der àrea petita. Eth
9-1, Santi damb un shut damb era sua
cama quèrra laguens der àrea. Eth darrèr gol, eth 10- 1 ac mercaue Javi dempús de
transformar un penalty que le auien hèt ada eth madeish.
Aguesta victòria contundent mos plaçe en prumèr lòc dera classificacion.
Era classificacion ei: U.E. Bossòst 31, Ent. Bla.Ca.La 30, Cardeilhac
29, F.C.
Mabroc 28, Labarthe de Rivière 21.
Eth plòplèu partit jogam en Peguilham dimenge 11 de gèr deth 2015 tàs 15 :00 contra er equip der Ent. BoulognePeguilhan 3.
U.E. Bossòst: Marcos, Abraham, Chapo, Àlex, Felipe, Iván, David, Soufi, Luis, Ruben e Ignasi. Remplaçants: Santi, Kike, Javi .
Tarjetes auriòles : Chapo, Marcos, David.
Trainer: Xavi.
A.S. Villeneuve Lecussan : Perez, Mallet, Chabassiere, Courtois, Dupuy, Verdier, Bize, Mandin, Martinez, Delhom, Lacroix. Remplaçants : Nogues, Desbrueres, Fontan.
Tarjetes auriòles : Desbrueres.
Tarjeta vermelha : Dupuy.
Trainer : Louge Alain.
Gols : 1-0 Luis (
5’), 2-0 Paba ( 10’), 3-0 Ivan ( 20’), 4-0 Felipe (p.35’), 5-0
Paba ( 40’),
6-0 Àlex ( 45’),
6-1 Martinez (p. 70’),
7-1 Luis ( 75’),
8-1 Kike ( 80’),
9-1 Santi ( 85’),
10-1 Javi (p.90’).
Arbitre: Magne Bertrand.
Publicat per U.E.B. a 10:38 Cap comentari:
dilluns, 15 de desembre de 2014
Prumèra derròta en campionat
F.C. Mabroc 2 – U.E. Bossòst 1
Partit fòrça disputat eth que se joguèc aguest darrèr dissabte en Boussens contra er equip deth Mabroc. Enes dues parts çò de madeish damb ua gessuda en camp mès fòrta pera part deth Mabroc. Er equip francés auec dues ocasions enes prumèrs dètz menutes mès es sòns shuts gesseren desviadi entà dehòra. Ena prumèra arribada en àrea francesa, Ivan auec ua molt bona ocasion mès eth sòn shut siguec desviat per portèr francés. Ara mieja ora de jòc en ua jogada individuau d’Ignasi, dempús de driblar ara defensa francesa, deishaue era pilota as pès de Kike que tot solet mercaue eth 0-
1 a pòrta ueda. As 5 menutes
igualaue eth mercador eth Mabroc dempús d’un clar penalty dera defensa aranesa
que s’encargaue de shutar Pioka entà mercar eth 1-1, resultat damb eth que
s’arribaue ath descans.
Ena dusaua mietat eth Mabroc anaue a mercar eth 2-1 enes prumèrs menutes quan Rives sense que le molestèsse arrès shutaue des de dehòra der àrea e mercaue un polit gol. Auérem ua molt bona ocasion quan Miguel tot solet dauant de Dos Santos non poguec superà-le e desviaue era pilota. Auérem ua fauta indirecta laguens der àrea que non saberem trèir profit dera ocasion. En darrèr quart d’ora deth partit patirem: prumèr, era herida de Felipe e dempús, era expulsion de Miguel. Açò hec qu’eth Mabroc auesse milhors ocasions entà sentenciar eth partit, mès uns viatges pera defensa e eth portèr aranés e uns autes viatges pera manca de punteria, eth resultat non se botjarie a despiet der esfòrç der equip aranés que forçèc fautes e cornèrs sense arténher era igualada.
Ath finau, derròta pera minima dauant er equip que milhor sensacions mos a deishat. Possiblement non portàuem eth milhor equip, mès cau díder que a despiet des circunstàncies er equip lutèc enquiara darrèra menuta.
Era classificacion ( mos faute un partit a nosati ) ei: Ent. Bla.Ca.La 30, Cardeilhac
29,
F.C. Mabroc 28, U.E. Bossòst 27. Serà important era
victòria en partit que mos manque entà recuperar eth liderat, causa que non
serà bric fácil en tot veir coma eth nòste rivau a empatat damb eth Cardeihac, actuaments
dusau classificat.
Eth plòplèu partit jogam en Bossòst dissabte 20 de deseme tàs 19 :00 contra er equip deth Villeneuve Lecussan.
F.C. Mabroc : Dos Santos, Querre, Eychenne, Casimir, Coutanceau, Pioka, Duvivier, Bresteau, Soudais, Hritane, Dominguez. Remplaçants : Rives, Nadal, Angenard.
Tarjetes auriòles : Dos Santos, Casimir, Rives
Trainer : Tetard Guy.
U.E. Bossòst: Yago, Abraham, Chapo, Àlex, Felipe, Iván, David, Soufi, Kike, Ignasi e Salva. Remplaçants: Marc, Miquel e Miguel .
Tarjetes auriòles : Chapo, Àlex, Kike, Salva.
Tarjeta vermelha : Miguel
Trainer: Xavi.
Gols : 0-1 Kike (
30’),
1-1 Pioka (p. 35’),
2-1 Rives ( 50’).
Arbitre: Venant Maxime.
Publicat per U.E.B. a 10:53 Cap comentari:
diumenge, 7 de desembre de 2014
Partit suspenut
Er arbitre considerèc qu'eth terren de joc iauie massa aigua entà poder jogar eth partit.
Entrenaments aguesta semana: deluns e dijaus.
Eth plòplèu partit jogam en Martres Tolosane dissabte 13 de deseme tàs 20 :00 contra er equip deth Mabroc
Entrenaments aguesta semana: deluns e dijaus.
Eth plòplèu partit jogam en Martres Tolosane dissabte 13 de deseme tàs 20 :00 contra er equip deth Mabroc
Publicat per U.E.B. a 11:07 Cap comentari:
dilluns, 1 de desembre de 2014
Non podem guanhar tostemp
Dempús de sies partits guanhats ara seguida en campionat, en partit deth passat dissabte en Miramont contra er equip locau, artenherem un empat. Eth partit començèc fòrça mau entà nosati pr’amor que as 2 menutes, en un cornèr directe, eth Miramont mercaue eth 1-0. Non sigueren bric fàcil aguesti prumères menutes entath equip aranés. Ena menuta 25 en ua jogada individuau Ignasi anaue a mercar eth 1-1. Dempús d’un lançament de corner Felipe remataue de cap e era pilota dempús de tocar un defensa s’anaue a calar laguens dera porteria francesa. Ère eth 1-2. En un shut de Moha eth portèr francés desviaue era pilota entath cornèr. Damb eth 1-2 s’arribaue ath descans.
Ena dusaua mietat concert de fiulèc der àrbitre que mos penalizèc damb fòrça fautes. Eth Miramont en cada cornèr e fauta, metie eth perilh laguens der àrea aranesa. Era jogada decisiua deth partit se produie a manca de 20 menutes quan Paba driblaue ath portèr (darrèr jogador) e siguec derribat per aguest a 30 mètres dera porteria quan marxaue entà mercar eth clar gol; er arbitre fiulèc era fauta mès sonque ensenhèc era tarjeta auriòla quan ère clarament ua vermelha. A manca de 8 menutes, eth Miramont anaue a arténher eth gol der empat en ua fauta ( coma non) ena qu´era pilota passaue peth miei dera barrèra aranesa e se calaue laguens dera porteria. Ère eth 2-2. Enes darrères menutes auérem un parelh d’ ocasions enes botes de Paba e Ignasi mès non podérem arténher cap gol.
Ath finau, empat a 2 e repartirment de punts. Açò mos a de servir entà veir que tot non va a èster planèr; ath delà, enes partits de dehòra de casa es equips luten ath màxim. Cau díder qu’er arbitratge siguec fòrça dolent entà nosati.
Auérem sort e eth nòste perseguidor, eth Cardeilhac, tanben empataue eth sòn partit. Es beneficiaris dera jornada sigueren Ent.Bla.Ca.La. e Mabroc.
Era classificacion ei: U.E. Bossòst 26, Cardeilhac 23, Ent. Bla.Ca.La. e Mabroc 22, Labarthe de Riviere 18, Villeneuve Lecussan 17.
Eth plòplèu partit jogam en Bossòst dissabte 6 de deseme tàs 20 :00 contra er equip deth Villeneuve Lecussan.
U.S. Miramont : Vit, Essaoui, Senges, Bonora, Campo, Jimenez, Martinez, Fethi, Monserie, Ribeiro, Gomez. Remplaçants : Navas, Daffos.
Tarjetes auriòles : Vit
Trainer : Monserie Jeremy.
U.E. Bossòst: Yago, Miquel, Chapo, Àlex, Felipe, Ignasi, Santi, Kike, Paba, Moha e Soufi. Remplaçants: David, Salva e Abraham.
Tarjetes auriòles : Paba.
Trainer: Xavi.
Gols : 1-0 Fethi (
2’), 1-1 Ignasi ( 25’), 1-2 Felipe ( 35’), 2-2 Campo ( 82’).
Arbitre: Martres Ludovic.
Publicat per U.E.B. a 10:45 Cap comentari:
dimecres, 26 de novembre de 2014
dilluns, 24 de novembre de 2014
Poker de gols en ua victòria cuerta
U.E. Bossòst 4 – Encausse II 0
Victòria clara e contundent era d’aguest dissabte en Bossòst. Sonque i auec un equip enes 90 menutes e se non ei pes garrots auéssem artenhut ua gran golejada. Ena prumèra mietat, a despiet de non mercar cap gol auérem fòrça bones oportunitats. Soufi per dus viatges en dues jogades calcades non acabèc de finalizar era sua jogada individuau damb un bon shut. Felipe podie auer mercat, mès ena gessuda deth portèr eth sòn shut anaue a tocar eth garròt dera porteria francesa. En un gran shut des de dehòra der àrea de Paba tanben tocaue eth garròt dera porteria e eth portèr agarraue era pilota ena madeisha linha de gol. Damb eth resultat de 0-0 s’arribaue ath descans.
Ena dusaua mietat continuèc eth domini persistent der equip aranés. En un cornèr Felipe tot solet de cap remataue e mercaue eth 1-0. S’ auie hèt lo mès difícil, ara sonque calie continuar damb eth nòste bon jòc. Luis en un gran shut ras des de dehòra der àrea a tocar deth garròt mercaue eth 2-0. Eth 3-0 serie dempús d’ua bona jogada entre Ivan e Luis qu’acabaue centrant e Miguel tot solet mercaue eth gol. Eth 4-0 siguec en un clar penalty a Javi qu’eth madeish s’encarguèc de shutar e mercar. Soufi estec a punt de mercar eth cinquau gol, mès quan auie driblat ath portèr, un defensa desviaue eth sòn shut entath cornèr.
Pendent era dusaua mietat auérem es rematades as garròts de: Javi en un bon cop de cap, Ivan en un shut des de dehòra der àrea e Miguel en dues ocasions damb un shut damb cada cama des de laguens der àrea. En totau, seis pilotes anèren a tocar enes garrots pendent eth partit.
Ath finau, victòria damb golejada que mos mantie ena prumèra posicion clarament. Era classificacion ei: U.E. Bossòst 24, Cardeilhac 21, Ent. Bla.Ca.La. e Mabroc 18, Ent. Trois Vallees e Labarthe de Riviere 14, Miramont 13.
Eth plòplèu partit jogam en Miramont dissabte 29 de noveme tàs 20 :00 contra er equip locau.
U.E. Bossòst: Yago, Abraham, Chapo, Àlex, Ignasi, Iván, Luis, Paba, Moha, Felipe e Soufi. Remplaçants: David, Miguel e Javi.
Trainer: Xavi.
Encausse : Lartigue, Valossaint, Boixaderas, Salvaing, Serie, Bissieres, Drissi, Tissinie, Labat, Nolart, Laghrissi. Remplaçant : Gil
Trainer : Issalis Eric.
Gols: 1-0 Felipe (
55’), 2-0 Luis ( 60’), 3-0 Miguel ( 70’), 4-0 Javi (p.80’).
Arbitre: Darnaud Claude.
Publicat per U.E.B. a 11:32 Cap comentari:
divendres, 14 de novembre de 2014
dilluns, 10 de novembre de 2014
Un gol de Miguel ena darrèra menuta mos da era victòria
Ent. des Trois Vallées 2 - U.E. Bossòst 3
Partit vibrant e emocionant e damb alternatiues en mercador eth que se joguèc aguest passat dissabte en Cierp. Eth partit començèc damb un bon ritme e damb arribades enes dues àrees. Era U.E. Bossòst artenhie auançà-se en mercador dempús d’un penalty per mans d’ un defensor francés ; Ivan shutaue entà mercar eth 0-1. Er equip francés sajèc d’empatar eth partit e se beneficièc d’ua fauta dehòra der àrea que Fort shutaue e mercaue un gran gol en entrar era pilota pera esquaira dera porteria de Yago. Damb eth 1-1 s’arribaue ath descans.
Ena dusaua mietat sonque començar er equip des Trois Vallées anaue a mercar un gol damb un sinhau de sort, quan Boutra centraue e era pilota s’anaue a introduir ena porteria aranesa entà suspresa de toti es jogadors. Ère eth 2-1. Era U.E. Bossòst auec dues bones ocasions entà mercar enes botes de Paba, mès en ua ocasion era pilota toquèc eth garròt e en ua auta, era pilota anec entà dehòra. Er equip francés podec sentenciar en un contraatac mès eth shut deth delantèr siguec molt ben arturat per Yago. En ua fauta shutada per Miguel, Ignasi remataue entà que Juste desvièsse era pilota entath cornèr.
En ua passada d’Ignasi, Miguel realitzaue un control orientat entà shutar damb era sua cama esquerra e plaçar era pilota a ras de terra luenh deth portèr francés. Ère eth 2-2. Ena menuta finau deth partit, Moha panaue era pilota ath darrèr defensa francés e la passaue a Miguel que tot solet tornaue a plaçar era pilota luenh deth portèr francés e mos daue era victòria per 2-3.
Ath finau, victòria important dauant un rivau difícil que mos metec es causes complicades pendent es 90 menutes.
Er equip estèc acompanhat pes periodistes de 13tv desde Bossòst enquià acabar eth partit, entà realizar un reportatge sus er equip aranés e era sua participacion en campionat deth districte de Comminges.
Volem arregraïr eth suport dera aficion pendent tot eth partit que mos dèc es fòrçes entà remontar en mercador.
Era dimenjada que ven non auram partit ; non jogaram enquiath dissabte 22 de noveme tàs 20 :00 en Bossòst contra er equip der Encausse 2.
Ent. des Trois Vallées : Juste, Duffo, Gris, Biencinto, Huguet, Fort, Boutra, Daugresis, Lorme, Cassan, Santalo. Remplaçants : Picot, Derain.
Tarjetes auriòles : Huguet, Picot.
Trainer : Garcia Andre.
U.E. Bossòst: Yago, Abraham, Chapo, Antonio, Ignasi, Iván, Santi, David, Paba, Moha e Soufi. Remplaçants: Kike, Miguel, Miquel.
Tarjetes auriòles: Miguel.
Trainer: Xavi.
Gols: 0-1 Ivan (p.25’), 1-1 Fort (
35’), 2-1
Boutra ( 50’),
2-2 Miguel ( 83’),
2-3 Miguel ( 90’).
Arbitre: Venant Maxime.
Publicat per U.E.B. a 11:54 Cap comentari:
dilluns, 27 d’octubre de 2014
Eliminacion dolorosa dera Copa de Comminges
Ent. Landorthe 2 - U.E. Bossòst 1
Coma ja suposàuem, partit complicat eth d’aguest dissabte en Landorthe. Arbitre e linier francés dolent-dolent e nosati non saberem suportar es moments difícils deth partit.
Començèc ben eth partit entara U.E. Bossòst donques ath quart d’ora s’auançaue en mercador quan Soufi de cap mercaue dempús d’un lançament de cornèr en ua mala gessuda deth portèr francés. A compdar d’alavetz, eth Landorthe mos dominèc e auec ua bona ocasion en ua rematada de Perroud en garròt dera porteria aranesa. En un auta bona ocasion, Yago arturaue un shut de Lacaze. Damb eth resultat de 0-1 arribàuem ath descans.
Ena dusaua mietat er arbitratge anaue a virar era balança deth costat francés. Eth domini deth Landorthe non ère tant coma era prumèra mietat. Era jogada clau dera eliminatòria s’anaue a produir en minut 70´ quan en un shut des de dehòra der àrea era pilota l’ ac escapaue a Yago, mès la tornaue a agarrar darrèr sòn. Er arbitre a
30 m
dera porteria fiulèc inmediatament un gol que non podie veir e que dempús eth
portèr aranés diguec qu’era pilota non auie entrat. Es protestes der equip
aranés sigueren fortes mès eth gol poguec ath mercador. Entà acabar d’arredonir
era sua actuacion, er arbitre non fiulèc ua clara fauta a Luis que propicièc
eth contraatac der equip francés entà que Bertoletti d’un gran shut merquèsse eth
2-1. Er equip aranés desbordat pes circunstàncies adverses, intentèc igualar
eth partit. Atau Luis en un gran shut que passèc a tocar deth garrot estèc molt
apròp. Era jogada mès clara obliguèc a un jogador francés a trèir era pilota
dera linha de gol.
Ath finau, eliminacion dolorosa en un partit difícil de jogar sustout entàs nosti joeni jogadors e ath delà, acabèrem eth partit damb fòrça jogadors lesionadi.
Encara non sabem se jogam aguesta dimenjada. Pendent era setmana i a eth sorteig deth cadratge dera Copa dera Amitiè.
Ent. Landorthe : Armengaud, Rodriguez, Maurel, Beauzes, Bosc, Ferreira, Perroud, Aouam, Noel, Mirales, Lacaze. Remplaçants : Bertoletti, Nebra, Sanmartino
Tarjetes auriòles : Beauzes.
Trainer : Gouaze Herve.
U.E. Bossòst: Yago, Abraham, Chapo, Felipe, Álex, Luis, Iván, Pipe, Kike, Héctor e Soufi. Remplaçants: David, Ignasi e Paba.
Tarjetes auriòles: Soufi, Luis.
Trainer: Xavi.
Gols: 0-1 Soufi (
20’), 1-1 Mirales ( 70’), 2-1 Bertoletti ( 75’).
Arbitre: Duplan David.
Publicat per U.E.B. a 11:47 Cap comentari:
dilluns, 20 d’octubre de 2014
Victòria e líders en solitari
U.E. Bossòst 3 – Pyrénées Sud C.F. 0
Victòria trebalhada era d’aguest dissabte que mos da eth liderat en solitari. Er equip det Pyrénées Sud mos metec es causes dificils. Ena prumèra mietat, eth nòste domini siguec mès gran sense auer guaire ocasions de gol. Soufi auec ua bona ocasion, mès eth sòn shut anec entà dehòra. Profitèrem ua badada defensiua der equip francés entà que Soufi merquèsse a pòrta ueda eth 1-0. Aguest gol hec a jogar milhor ar equip aranés qu’anaue a ampliar era avantatge en mercador damb un gran gol d’Ignasi d’un shut des de dehòra der àrea qu’ entraue ena esquaira dera porteria francesa. Damb eth 2-0 s’arribaue ath descans sense qu’er equip francés caushiguèsse er àrea aranesa.
Ena dusaua mietat er equip francés anaue a intentar reduir distàncies en mercador e eth portèr aranés Yago auec de desviar un lançament de fauta entà cornèr. En un aute shut des de dehòra der àrea ,Yago auec d’estirà-se entà desviar era pilota entà dehòra. Quan semblaue qu’ èrem mès apròp deth gol francés, en ua fauta shutada per Miguel, eth portèr Contreral non podie acabar de blocar era pilota e Kike profitaue entà mercar eth 3-0. Damb aguest resultat s’arribaue ath finau deth partit.
Ath finau victòria e líders en solitari degut ara derròta que patic eth Mabroc en camp deth Cardeilhac. Era classifacion ei: U.E. Bossòst 16, Cardeilhac 13, Mabroc 13, Ent.Bla.Ca.La. 13, Ville. Lecussan 11, Ent. Trois Vallees 9. Non auram partit de campionat enquiara dimenjada deth 8-9 de noveme.
Eth pròplèu partit jogam es 1/16 de finau dera copa de Comminges eth dissabte 25 d’octobre tàs 20 :00 ores en Landorthe contra er equip locau.
U.E. Bossòst: Yago, Salva, Abraham, Felipe, Álex, Ignasi, Iván, David, Moha, Héctor e Soufi. Remplaçants: Miquel, Kike, Miguel.
Tarjetes auriòles: Ignasi, Héctor.
Trainer: Xavi.
Pyrénées Sud C.F : Contreral, Bellour II, Chaussepied, Cambours, Bellour I, Fourment, Foureau, Zaoui, Garcia, Via, Doz. Remplaçants : Reulet, Fissourou, Lun.
Tarjetes auriòles: Zaoui, Doz.
Trainer : Gez Fabien.
Gols: 1-0 Soufi (
25’),
2-0 Ignasi ( 35’),
3-0 Kike ( 70’).
Arbitre: Duprat Philippe.
Publicat per U.E.B. a 12:28 Cap comentari:
dilluns, 6 d’octubre de 2014
Prumèr desplaçament e prumera victòria
Labarthe de Riviere F.C. 1 – U.E. Bossòst 3
Continuam damb es victòries en aguest campionat de 1ª division. Non coneishem guaire as equips més de moment es nosti partits les acabam guanhan.
Eth partit començèc damb ua bona ocasion as 5 menutes per part deth Labarthe de Riviere que Marcos auèc de despejar era pilota. Aguesta siguèc era milhor ocasion der equip francés. Er equip aranés s’auançaue en marcador en un bon shut desde dehora der area de Luis qu’anaue a entrar pera esquaira dera porteria francesa. Ara mieja ora de joc tornau a marcar en ua fauta laterau molt ben shutada per Àlex que Hector desviaue en prumèr garròt entà marcar eth 0-2. Damb aguest resultat s’arribaue ath descans.
Ena dusaua mietat ath quart d’ora quedaue sentenciat eth partit damb eth gol de Javi Castet en jogada individuau que finaliçaue damb un bon shut qu’eth portèr Duret non podie arturar. Ere eth 0-3.
A 10 menutes deth finau er arbitre mos fiulaue en contra un riguros penalty que Dupla C. anaue a shutar e marcar, deishan eth resultat finau en 1-
3 a
favor dera U.E. Bossòst.
Victòria que mos mantier juntament damb eth F.C. Mabroc ena prumèra posición deth campionat. Aguesta dimenjada non jogam, se jogue partits dera 3ª ronda dera Copa de Midi e partits dera Copa de Comminges que nosati la jogaram en Landorthe contra er equip locau eth dissabte 25 d’octubre tàs 20:00.
Eth pròplèu partit non serà enquia d’açi 15 dies jogaram eth dissabte 18 d’octobre en Bossòst tàs 20 :00 ores contra er equip deth Pyrenées Sud.
Labarthe de Riviere F.C. : Duret, Ruf, Araud, Dupla S., Pulong. Combe, Blanchet, Silvert, Bruel, Garnier, Lahor. Remplaçants : Crouzery, Dupla C.
Tarjetes auriòles : Ruf, Silvert.
Trainer : Cadilhon Benoit.
U.E. Bossòst: Marcos, Salva, Abraham, Felipe, Álex, Luis, Ignasi, Ivan, Paba, Kike e Héctor. Remplaçants: Miquel, Soufi e Castet, .
Tarjetes auriòles: Héctor e Kike.
Trainer: Xavi.
Gols: 0-1 Luis (
15’),
0-2 Hector ( 30’),
0-3 Castet ( 60’),
1-3 Dupla C. (p 80’).
Arbitre: Darnaud Claude.
Publicat per U.E.B. a 10:12 Cap comentari:
dijous, 2 d’octubre de 2014
Sorteig 1/16 de finau dera Copa de Comminges
En sorteig de 1/16 de finau Copa de Comminges mos a tocat jogar dehòra de casa contra er Ent. Landorthe equip dera categoria d'Excellence. Eth partit se jogarà en Landorthe eth dissabte 25 d'octubre tàs 20:00
Publicat per U.E.B. a 14:26 Cap comentari:
dilluns, 29 de setembre de 2014
Derròta pera minima que mos elimine dera Copa de Midi
U.E. Bossòst 0 – B. Luchon 1
Partit igualat eth d’aguest dissabte en Bossòst en derby deth Portilhon que se decidic en ua accion de pilota arturada. Ena prumèra mietat pòques ocasions entàs dus equips, es defenses s’imposèren as atacants e es dus portèrs non aueren d’arturar cap de pilota. Damb eth 0-0 s’arribaue ath descans.
Ena dusaua mietat auérem era ocasion mès clara ena que Javi tot solet dauant deth portèr shutaue era pilota dehòra dera porteria. Eth Luchon anaue a respóner damb accions a pilota arturada: Yago auie de desviar a cornèr ua rematada deth delantèr francés en ua fauta laterau; en ua auta fauta, era pilota gesquec apròp dera porteria aranesa e ena tercera fauta, eth Luchon artenhie eth 0-1 dempús de qu’ eth sòn delanter shutèsse tot solet des de laguens der àrea un shut ras que Yago non podec arturar. Encara quedauen 10 menutes e era U.E. Bossòst sajè d’empatar eth partit e auec dues bones ocasions en rematades de Miguel e Kike que gesseren entà dehòra dera porteria.
Ath finau, prumèra derròta dera sason e eliminadi dera Copa de Midi que non ère un des objectius dera sason. Er equip joguèc contra un equip de categoria superior e estèc en tot moment damb possibilitats de classificacion. Ara mos toque eth prumèr desplaçament deth campionat de liga e serie molt bon continuar damb es victòries des dus prumèrs partits.
Eth pròplèu partit deth campionat de liga dissabte 4 d’octobre tàs 20 :00 ores en Labarthe de Rivière contra er equip locau.
U.E. Bossòst: Yago, Salva, Chapo, Miquel, Álex, Luis, Abraham, Miguel, Pipe, Kike e Héctor. Remplaçants: Castet, Felipe, Marcos.
Tarjetes auriòles: Àlex, Luis, Héctor.
Trainer: Xavi.
B. Luchon: Cazes, Van Mo, Cavallero, Coutinho, Da Costa, El Mahraoui I, El Mahraoui II, Boy, Berges, Laporte, Couillard. Remplaçants: De Abreu, Sales.
Tarjetes auriòles: El Mahraoui I, Boy, Berges.
Trainer : Revertegat Philippe.
Gols: 0-1 De Abreu (
80’).
Arbitre: Venant Maxime.
Publicat per U.E.B. a 11:34 Cap comentari:
dilluns, 22 de setembre de 2014
Ua golejada entà èster co-líders
U.E. Bossòst 4 – Ent. Bla.Ca.La. 1
Continuam damb eth bon jòc e es boni resultats. Des d’ un començament, era U.E. Bossòst dominèc eth partit e as 10 menutes, Moha en profitar ua pilota en àrea dempús d’ un cornèr, mercaue eth 1-0. En ua bona jogada damb un passe de tacon de Puente, Paba anaue profitar entà mercar eth 2-0. Eth 3-0 tornauen a èster protagonistes es madeishi jogadors : Paba mercaue de shut des deth bord der àrea ara esquerra deth portèr en tot arténher eth 3-0. En dues ocasions, Pipe se plantèc dauant deth portèr, mès non arribèc a poder mercar.
Damb eth resultat de 3-0 s’arribaue ath descans.
Ena dusaua mietat er equip francés sajèc de reduir distàncies en mercador. Artenhie eth gol as 10 menutes dera represa dempús d’un lançament de cornèr.
Eth gol mos descoloquèc pendent ues menutes que siguec quan eth Ent. Bla.Ca.La. sajaue de mercar un dusau gol. Dempús d’açò tornaue eth domini aranés e es ocasions. Dempús d’ua bona rematada de cap de cornèr Paba artenhie eth gol (hath-trick) entà mercar eth 4-1. En ua auta bona jogada Puente podie auer mercat, mès se recreèc fòrça ena jogada e un defensa treiguec era pilota quan anaue a entrar.
Ath finau, victòria contundente dauant un equip que er an passat jogaue damb nosati en Excellence. Açò mos plaçe juntament damb eth F.C. Mabroc en prumèr lòc dera classificacion. Ara, er equip aurà de continuar damb es madeishi resultats enes sòns desplaçaments entà seguir enes prumères posicions.
Eth pròplèu partit ei de Copa de Midi 2ª ronda derby deth Portilhon, dissabte 27 de seteme tàs 20 :00 en Bossòst contra er equip deth B. Luchon
U.E. Bossòst: Yago, Abraham, Chapo, Felipe, Álex, Ivan, Ignasi, Paba, Pipe, Moha e Héctor. Remplaçants: Salva, Kike, Puente.
Trainer: Xavi.
Gols: 1-0 Moha (
10’),
2-0 Paba ( 20’),
3-0 Paba ( 30’),
3- 1 F. ( 55’), 4-1 Paba ( 70’).
Arbitre: Boitel Eric.
Publicat per U.E.B. a 10:42 Cap comentari:
dimecres, 17 de setembre de 2014
Aguest an tamben auram derby deth Portilhon
En sorteig deth 2º tour dera Copa de Midi realitzat agèr en St.Gaudens mos a tocat jogar eth dissabte 27 de seteme tas 20:00 en Bossòst contra eth B. Luchon.
Eth guanyador d'aguesta eliminatòria jogarà dehòra de casa contra eth guanyador dera eliminatòria Etoile de Cagire - F.C. Mabroc
Eth guanyador d'aguesta eliminatòria jogarà dehòra de casa contra eth guanyador dera eliminatòria Etoile de Cagire - F.C. Mabroc
Publicat per U.E.B. a 9:05 Cap comentari:
dilluns, 15 de setembre de 2014
Passam ronda ena Copa de Midi damb ua golejada dehòra de casa
St. Marcet 1 – U.E. Bossòst 6
Partit e classificacion facil entara següenta ronda dera Copa de Midi en partit jogat aguest dissabte en St. Marcet contra er equip locau. Sonque començar, se vedec era gran diferéncia entre es dus equips. Era U.E. Bossòst mercaue dus gols ena prumèra mietat, Miguel mercaue as 10 menutes e Héctor, as 20 menutes. Eth St. Marcet s’apropèc fòrça pòc en àrea aranesa. Auérem mès oportunitats, mès s’arribaue ath descans damb eth resultat de 0-2.
Ena dusaua mietat encara s’anaue a notar mès en mercador era superioritat aranesa: atau, Moha mercaue dus gols en pumèr quart d’ora. Eth St. Marcet mercaue eth 1-4 en un bon còp de cap de Marco. Era U.E. Bossòst mercaue eth 1-5 de penalty transformat per Moha e Kike, eth 1-6. Aguest resultat serie eth deth finau deth partit. En aguesta dusaua mietat desaprofitèrem fòrça ocasions de gol.
Ath finau, objectiu artenhut. Passam ronda sense cap de tarjeta e cap jogador lesionat. Se respetèc ath contrari e se joguèc ben.
Eth pròplèu partit ei de Liga contra un des equips forti dera categoria, dissabte 20 de seteme tàs 20 :00 en Bossòst contra er equip deth Ent. Bla.Ca.La.
St. Marcet : Combes, Combes II, Aunos II, Laporte, Kebdani, Decap, Wastiano, Guezenec, Marco, Lafforeue, Montau. Remplaçants : Fabien, Grenier, Aunos I.
Trainer : Aunos B.
Tarjetes auriòles : Aunos II.
U.E. Bossòst: Yago, Abraham, Chapo, Jorge, Álex, Ivan, Santi, Paba, Miguel, Moha e Héctor. Remplaçants: Pipe, Kike, Javi.
Trainer: Xavi.
Arbitre: Migotto Michel.
Publicat per U.E.B. a 11:19 Cap comentari:
diumenge, 7 de setembre de 2014
Remontam ath finau deth partit
U.E. Bossòst 4 - Cardeilhac 2
Prumèr partit deth campionat eth jogat aguest dissabte en Bossòst e trebalhada victòria der equip aranés. Se ven siguèrem superiors pendents es 90 menutes non siguèc enquiath finau a un s'artenhie es 4 punts. As 10 menutes Moha marcaue eth 1-0 dempús d'un cornèr en aprofitar ua pilota laguens der àrea petita. Continuerem dominant eth partit e Miguel auè uaèc ua bona ocasion qu'eth portèr Smara desvièc era pilota. Eth Cardeilhac mos empataue en ua pilota perduda pera nòsta defensa dempús de trèir de porteria N'Diaye driblaue a Yago e marcaue eth 1-1. D'aquieu ath descans domini dera U.E. Bossòst damb vera ocasion que non arribauem a concretar. Ath descans resultat igualta 1-1.
Ena dusaua mieta se mos anauem a complicar es causes quan Duplan ena prumèra jogada d'atac per part deth Cardeihac l'arribaue era pilota e solet dauant de Yago marcaue d'un shut ras eth 1-2. Era U.E. Bossòst responèc damb eth gol de Miguel en aprofitar ua pilota laguens der àrea igualaue eth resultat 2-2. Continuèc eth nòste domini e auèrem diuerses ocasion qu'eth portèr francés Smara conseguie a desvia o parar estan eth milhor jogador deth sòn equip. A 10 menutes deth finau Diego artenhie d'un bon shut ras creuat marcar eth 3-2. Ena darrèra menuta dempús de presionar era nòsta delantera era pilota Moha marcaue a porta bueda eth definitiu 4-2.
Ath finau victòria damb remontada ena aguesta naua categoria, siguèrem superiors e poguèrem marcar mes gols més auem de milhorar ena part defensiua en no encajar tanti gols.
Eth pròplèu partit ei Copa de Midi, dissabte 13 de seteme tàs 20:00 en St. Marcet contra er equip locau.
U.E. Bossòst: Yago, Pipe, Abraham, Alex, Felipe, Ignasi, Diego, Miguel, Moha, Santi, Ivan. Remplaçants: Miquel, Marcos, Marc.
Trainer: Jordi.
Tarjetes auriòles: Miguel.
Cardeilhac: Smara, Luna, Maraeil, Dalleau, Sansonetto, Devaud, Pellegrino, Canevese, N'Diaye, Vayeux, Jimenez. Remplaçants: Mohamed, Ferrere, Duplan.
Trainer: Joubert J.C.
Tarjetes auriòles: Pellegrino, Vayeux, Jimenez.
Tarjeta vermelha: Vayeux.
Gols: 1-0 Moha (10'), 1-1 N'Diaye (25'), 1-2 Duplan (55'), 2-2 Miguel (60'), 3-2 Diego (80'), 4-2 Moha (90').
Arbitre: Hubert Marc.
Publicat per U.E.B. a 11:12 Cap comentari:
dissabte, 6 de setembre de 2014
Començam eth campionat
Aué dissabte 6 de seteme tas 20:00 en Bossòst començam eth campionat de liga de 1ª division jogam contra er equip deth Cardeilhac
Publicat per U.E.B. a 0:10 Cap comentari:
dimecres, 13 d’agost de 2014
XXV Trofeig Memoriau Manuel Huguet
Diuendres 15 d'agost tas 19:30 se jogue eth partit de fotbòl deth XXV Trofeig Memoriau Manuel Huguet entre es equips dera U.E. Bossòst e U.S. SaliesMane.
Eth dissabte 16 d'agost tas 19:00 se jogarà un partit de veterans.
Eth dissabte 16 d'agost tas 19:00 se jogarà un partit de veterans.
dilluns, 11 d’agost de 2014
Victòria en prumèr partit
Guanhèrem per 5 a 3 ath Larboust-OÔ en un partit damb fòrça pluja que compliquèc bastant eth joc des dus equips. Es golejadors dera U.E. Bossòst: Ignasi (2), Pipe, Diego e Luis.
Auem de milhorar enes gols rebuts, pr'amor que 3 gols son massa, ath contrari, fòrça ben es gols marcadi e es ocasions que siguèc lo positiu d'aguest partit d'entrenament.
Alineacion: Yago (Kike), Abraham, Moha (Pipe), Miquel, Alex, Luis, Ivan, Diego, Ignasi, Hector e Paba.
Trainer: Xavi.
Entrenaments d'aguesta setmana: dimars.
Auem de milhorar enes gols rebuts, pr'amor que 3 gols son massa, ath contrari, fòrça ben es gols marcadi e es ocasions que siguèc lo positiu d'aguest partit d'entrenament.
Alineacion: Yago (Kike), Abraham, Moha (Pipe), Miquel, Alex, Luis, Ivan, Diego, Ignasi, Hector e Paba.
Trainer: Xavi.
Entrenaments d'aguesta setmana: dimars.
Publicat per U.E.B. a 14:43 Cap comentari:
dimarts, 5 d’agost de 2014
Prumèr partit dera pretemporada
Eth diuendres 8 d'agost tàs 21:00 en Bossòst:
U.E. Bossòst - F.C. Larboust-OÔ
U.E. Bossòst - F.C. Larboust-OÔ
Publicat per U.E.B. a 10:41 Cap comentari:
dijous, 31 de juliol de 2014
Començam es entrenaments
Eth deluns 4 d'agost tas 20:30 començam es entrenaments en Bossòst.
Xavi Mena sera eth nau entrenador entara naua sason 2014-2015.
Xavi Mena sera eth nau entrenador entara naua sason 2014-2015.
Publicat per U.E.B. a 8:21 Cap comentari:
dimecres, 23 de juliol de 2014
Aué eth Tour de França passe per Bossòst
Era 17ª Etapa deth Tour de França començe tas 13:30 en St.Gaudens e passe per Bossòst entas 15:00 e dempús de pujar eth Portilhon, Peyrasourde e Val Louron arribe ath Pla d'Adet.
Era caravana publicitaria passe tas 13:00.
Era caravana publicitaria passe tas 13:00.
Publicat per U.E.B. a 9:18 Cap comentari:
dimecres, 16 de juliol de 2014
¡¡¡ Adrian Hernández fòrça gràcies per tot !!!
Adrian Hernández a deishat aguesta darrèra semana era Val d’Aran e se’n va a trebalhar apròp dera sua terra.
An estat 6 ans ena U.E. Bossòst, des dera sason 2008-2009 ena que començèc de jogador e que dempús de patir era greu lesion passèc a èster er entrenador der equip enquia aguesta darrèra sason 2013-2014.
Auem aprenut damb TU, fòrça causes: eth tòn esforç e trebalh diari entà premanir es xarrades, entrenaments e partits, er ester competitiu ath màxim e sustot: estimar ara U.E. Bossòst coma se siguesses un andito més.
Te desiram çò de milhor ena naua etapa que començes ena tua vida.
Publicat per U.E.B. a 9:51 Cap comentari:
dilluns, 14 de juliol de 2014
Eth R.C.D. Espanyol en Aran
Per dusau an consecutiu er equip deth R.C.D. Espanyol arribèc agèr ena Val d'Aran entà realitzar eth sòn stage de pretemporada. Eth dimenge dia 20 de junhsega tàs 19:00 jogarà eth son prumèr partit de pretemporada en Garos contra ua seleccion de jogadors dera Val d'Aran.
Publicat per U.E.B. a 9:21 Cap comentari:
divendres, 11 de juliol de 2014
Notícies brèus
Eth Luchon non a pujat entara categoria de Promocion Liga per incomplir eth reglament des equips de joeni. Eth Cazères 2 ei er equip qu’ era sason 2014-2015 jogarà en aguesta categoria.
A finaus deth mes de junh i auec era dolorosa notícia dera mòrt deth president der Isle en Dodon, Philippe Barutaut de 39 ans qu’ auie jogat aguesta sason contra er equip aranés eth partit que se joguèc en França (D.E.P.).
Es equips dera categoria de 1ª Division a on jogaram era sason 2014-2015 son : Mabroc, Encausse 2, Ent. 3 Vallees, Cardeilhac, Ent. Blajan-Cazaril, P.S.C.F. 2, Miramont, Labarthe de Riviere, Boulogne 3, Pointis Inard, Villeneuve-Lecussan e U.E. Bossòst.
Publicat per U.E.B. a 14:05 Cap comentari:
dilluns, 26 de maig de 2014
Victòria amargosa en derby deth Portilhon
U.E. Bossòst 1 – B. Luchon 0
Gol : Antonio (
70’).
Ath finau non a pogut èster a pesar dera nòsta trebalhada victòria dauant eth B. Luchon pes resultats artenhudi pes nòsti rivaus (eth SaliesMane guanhaue
2 a 4 en camp deth Cazaril e
eth Montastruc guanhaue 1-3 en camp der Encausse) Tot açò, mos deishe ena
auantdarrèra posicion, çò que mos hè baishar de categoria. Ei domatge, èm er
equip qu’auem guanhat ath campeon enes dus partits, mès era nòsta irregularitat
ath long de tota era sason mos a portat ad aguesta situacion finau. Auem estat pendent 15 sasons en
aguesta categoria d’Excellence, màxima categoria deth Districte de Comminges e
ara, era sason que ven jogaram ena prumera division e calerà adaptà-se ara naua
categoria. Ara mos toque descansar pendent dus mesi e a finaus de junhsèga
tornaram a premanir era naua sason damb eth gran objectiu de recuperar era
categoria perduda. Non va èster bric fàcil, vedem que pòqui equips arténhen era
recuperacion dera categoria eth prumèr an, serà un gran repte.
Era categoria d’Excellence non va èstèr çò de madeish sense eth B. Luchon e era U.E. Bossòst.
Volem arregraïr eth suport des nosti aficionadi pendent tota era sason e sustout en aguesti darrèrs partits a on er equip s’estaue jogant era permanéncia.
U.E. Bossòst : Pol, Abraham, Chapo, Héctor, Antonio, Álex, Felipe, Ignasi, Salva, Puente e Miguel. Remplaçants: Javi Llonch, Javi Castet, Soufi.
Tarjetes auriòles: Chapo.
Trainer : Adrian.
B. Luchon : Boutra-Manseur, Cavallero, Van Mo, Coutinho, De Abreu, Barta, Latour, Boy, Laporte, Cazes, Lansalot. Remplaçants: Sales, Giron.
Tarjetes auriòles: Lansalot.
Trainer: Revertegat Philippe.
Arbitre: Castro Antoine.
Publicat per U.E.B. a 10:37 Cap comentari:
dilluns, 19 de maig de 2014
Empat insuficient que mos plaçe ena zòna de descens
F.C. Cazaril 0 – U.E. Bossòst 0
Empat sense gols en un partit en que mos hège fauta era victòria entà continuar soniant ena permanéncia. Sonque ua setmana dempús mos tornàuem a enfrentar ath madeish equip. En aguest partit, eth Cazaril sajèc d’apropà-se damb mès perilh en àrea deth Bossòst. En un lançament de fauta de Souberbielle era pilota, dempús d’ èster tocada pera defensa aranesa, anaue a tocar en garròt dera porteria. Ara seguida, Iñaki auec de desviar un shut dera delantera der equip francés. Era U.E. Bossòst desaprofitèc era milhor ocasion deth partit quan Miguel se plantaue dauant deth portèr francés e passaue era pilota a Pèir que remataue en garròt dera porteria francesa, jogada que siguec anulada per arbitre per dehòra de jòc. Damb eth 0-0 s’arribaue ath descans.
Eth començament dera dusaua mietat siguec dominat pera U.E. Bossòst. Àlex en un lançament de fauta tocaue eth garròt dera porteria francesa. A manca d’un quart d’ora se lesionèc eth portè Iñaki qu’ auec de deishar eth sòn loc a Miguel. Eth Cazaril sajèc de profitar açò entà sajar d`arribar en àrea aranesa. Ath finau 0-0 que non deishèc bric content a cap des dus equips. Ara tot se decidirà ena darrera jornada damb aguesti enfrentaments : Encausse- Montastruc, Cazaril- SaliesMane e U.E. Bossòst- B.Luchon.
Aguesta ei era classificacion deth campionat pera part de baish: compdant que Cazaril ja baishe, er aute equip se decidirà entre aguesti equips: Montastruc e SaliesMane 43 punts, U.E. Bossòst 42, Cazaril 37.
Eth pròplèu partit jogam en Bossòst contra er equip deth Luchon flamant campeon dera categoria d’excellence eth dissabte 24 de mai tàs 20:00 ores.
F.C. Cazaril: Plana, Lima, Duran, Souberbielle, Angla, Moniz, Dupleich, Perisse, Saint Raymond, Devaud, Angla. Remplaçants :Fraize, Quantin, Perisse.
Trainer : Andrieu Francis.
Tarjetes auriòles : Duran, Souberbielle.
U.E. Bossòst : Iñaki, Salva, Abraham, Felipe, Antonio, Álex, Ignasi, Soufi, Chapo, Miguel e Pèir. Remplaçants: Cabezas, Adrian, Miquel.
Tarjetes auriòles: Alex, Pèir.
Arbitre: Lozes Henri.
Publicat per U.E.B. a 10:52 Cap comentari:
dilluns, 12 de maig de 2014
¡¡¡ Victòria agonica !!!
U.E. Bossòst 1 – F.C. Cazaril 0
Gol: Felipe (89 p.)
Victòria agonica e important era artenhuda aguest dissabte en Bossòst contra er equip deth Cazaril. Estèrem tot eth partit portant eth domini e iniciatiua deth jòc dauant un equip que sonque pensaue en defensà-se. Ena prumèra mietat, en ua bona jogada aranesa, Adri entraue laguens der àrea e ère derribat peth defensa francés sense qu’er arbitre fiulèsse eth clar penalty. Luis auec ua bona ocasion en ua rematada de cap. Eth Cazaril non s’apropèc bric en àrea aranesa ena prumèra mietat. Damb eth 0-0 s’arribaue ath descans.
Ena dusaua mietat, mès de lo madeish, continuant picant pèira coma se ditz vulgarment sense trèir cap de profit deth nòste domini. Auérem diuerses fautes e lançaments de cornèrs que non poguerem profitar. A fauta d’un quart d’ora risquèrem e passàuem a defensa de 3. Eth Cazaril profitèc açò entà auer era milhor ocasion deth partit quan un delantèr se presentèc dauant d’Iñaki e shutaue era pilota per dessús dera porteria. Enes menutes finaus, en un lançament de banda, Antonio pientaue era pilota qu’ ère tocada clarament pes dues mans deth defensa francés coma se siguesse un jogador de voley; aguest viatge, eth clar penalty fiulat per arbitre siguec shutat per Felipe en tot mercar eth 1-0, resultat damb eth que s’arribaue ath finau deth partit.
Victòria ath finau enes darrèrs moments que mos permet de veir un shinhau milhor era nòsta posicion ena classificacion. Encara queden 2 partits e pòt passar de tot. Aguesta ei era classificacion deth campionat. I aurà emocion pera part de nau e ena part de baish: Luchon 63, Cazeres e St. Gaudens 60, Larboust 51, Isle en Dodon 50, Encausse 46, Landorthe 45, Montastruc e Etoile de Cagire 42, U.E. Bossòst 40, SaliesMane 39, Cazaril 35.
Eth pròplèu partit jogam un aute viatge contra eth Cazaril eth dissabte 17 de mai tàs 20:00 en sòn camp; non cau díder era importància d’arténher ua victòria.
U.E. Bossòst : Iñaki, Abraham, Chapo, Felipe, Antonio, Àlex, Luis, Ignasi, Rubén, Adri, e Puente. Remplaçants: Salva, Cabezas e Soufi.
Trainer: Xavi
F.C. Cazaril: Plana, Lima, Fraize, Souberbielle, Angla, Moniz, Devaud, Perisse, Saint Raymond, Dupleich, Angla. Remplaçants : Duran, Quantin, Perisse.
Trainer : Andrieu Francis.
Arbitre: Grange Didier.
dilluns, 5 de maig de 2014
Mos empaten enes darrèrs 10 menutes
U.E. Bossòst 2 – Ent. Landorthe 2
Domatge de resultat eth d’aguest partit disputat eth dissabte en Bossòst. Era U.E. Bossòst començèc fòrça ben eth partit. As 5 menutes, Ignasi ère derribat laguens der àrea e eth clar penalty fiulat per arbitre siguec shutat per Felipe : mercam eth 1-0. Eth Landorthe responec damb jogades de perilh a pilota arturada, cornèrs e fautes qu’ eth portèr aranés Pol podie arturar. Ena menuta 30 , en un lançament de fauta d’ Àlex, Felipe remataue de cap e mercaue eth 2-0. En un shut dera delantera aranesa, Lacaze I desviaue era pilota e Luis des de laguens der àrea shutaue per dessús dera porteria. Lèu deth descans, eth Landorhe reclamaue un penalty per queiguda de Nebra. Damb eth resultat de 2-0 s’arribaue ath descans.
Ena dusaua mietat, as 10 menutes se produsie era jogada que cambiarie eth partit; era U.E. Bossòst se quedaue damb 10 jogadors en ua jogada ena qu’ er arbitre non i auie vist arren, mès siguec pressionat peth Landorthe entà qu’ acabèsse expulsat. Damb 10 jogadors, en principi, eth Landorthe a despiet de dominar non creèc guaire perilh. Era U.E. Bossòst podec sentenciar eth partit en dues bones ocasions de Miguel e Puente. Era ocasion mès clara l’ auec Pèir que, tot solet e a un mètre dera porteria, shutèc entà dehòra. Eth Landorthe anaue a profitar dues jogades fòrça semblantes entà presentà-se dauant de Pol e mercar es dus gols damb es que mos empatàuen eth partit en ues posicions des delantèrs bastant dubtoses.
Ath finau, un empat damb regust amargós dempús der avantatge que portàuem en mercador; siguec un partit semblant ath deth SaliesMane en que mos adelantam en mercador per dus gols e ena dusaua mietat ,per diverses circunstàncies, acabam demanam era ora. Mos queden tres partits e èm damb era calculadora a veir se mos quedam en Excellence. Era classificacion, damb es equips implicadi en descens ei atau: Etoile Cagire 41, SaliesMane 39, Montastruc 38, U.E. Bossòst 36 e Cazaril 34. Eth SaliesMane a disputat un partit de mès e aguesta semana i a es partits pendents: uns enfrentaments directes entre Montastruc-Etoile Cagire e U.E. Bossòst-Cazaril.
Eth pròplèu partit jogam en Bossòst eth dissabte 10 de mai tàs 20:00 contra er equip deth Cazaril: un equip damb eth que mos enfrentaram dus viatges ara seguida pr’amor qu’aguest partit ei deth prumèr tour.
U.E. Bossòst : Pol, Héctor, Chapo, Felipe, Antonio, Àlex, Luis, Ignasi, Rubén, Adri, e Pèir. Remplaçants: Gachi, Miguel, Puente.
Trainer: Adrian.
Tarjetes auriòles : Héctor, Pèir.
Tarjeta vermelha: Pèir.
Ent. Landorthe : Lacaze I, Bernadas, Aouam, Beantes, Dutheil, Bosc, Lacaze II, Ferreira, Junca, Nebra, Noel. Remplaçants: Tombini, Gardien, Perroud.
Trainer : Duchein Fabrice.
Tarjetes auriòles : Ferreira
Gols : 1-0 Felipe (
5’ p.), 2-0 Felipe ( 30’), 2-1 Noel ( 80’), 2-2 Junca ( 88’).
Arbitre : Darnaud Claude.
Publicat per U.E.B. a 11:52 Cap comentari:
dimecres, 30 d’abril de 2014
Partit suspenut
Ath finau eth partit d'aué dimèrcles contra eth Cazaril non jogam pera mort dera hemna (DEP) deth secretari d'aguest club.
Eth pròplèu partit se jogue en Bossòst eth dissabte 3 demai tàs 20:00 contra er equip deth Landorthe.
Eth pròplèu partit se jogue en Bossòst eth dissabte 3 demai tàs 20:00 contra er equip deth Landorthe.
Publicat per U.E.B. a 12:41 Cap comentari:
diumenge, 27 d’abril de 2014
Ua victòria trebalhada e fòrça necessària
U.E. Bossòst 2 –
SaliesMane 1 U.S.
Victòria important era artenhuda per equip aranés agèr dissabte en Bossòst dauant er equip deth SaliesMane. Siguèc ena prumèra mietat a on era U.E. Bossòst anaue a marcar es dos gols que le dauen ua important diferencia. Ath quart d’ora en un bon centre d’Abraham un defensa deth SaliesMane pressionat per Héctor shutaue contra era sua porteria e marcaue eth 1-0. Eth SaliesMane sajèc de respone damb pilotes centrades entà eth sòn delanter Cep. En ua bona jogada der equip aranés Pèir shutaue desde laguens der àrea e era pilota dempús de tocar en garròt entraue ena porteria. Ere eth 2-0 resultat damb eth que s’arribaue ath descans.
Ena dusaua meitat siguèc dominada per equip deth SaliesMane que sajaue de retalhar distàncies en marcador. Ena menuta 75 Cep aprofitaue un lançament de fauta entà marcar de cap eth 2-1. Encara quedaue un quart d’ora e damb era pluja eth terren de joc estèc damb fòrça aigua e en molt mau estat. En un lançament de fauta de Chauvet, eth portèr aranés Iñaki responia damb ua bona arturada. Aguesta siguèc era darrèra ocasión der equip francés.
Ath finau 2-1 victòria trebalhada e fòrça necesaria dauant un rivau directe entara permanència dera categoria qu’estèc reforçat damb jogadors des equips superiors deth SaliesMane.
Eth pròplèu partir jogam aguest dimèrcles 30 d’abriu tàs 20:30 en Bossòst contra er equip deth Cazaril. Ei fòrça important guanhar aguest partit contra aguest equip que tamben ei un rivau directe entà estar un aute an en aguesta categoria.
¡¡¡ Vos demoram a toti !!!
U.E. Bossòst: Iñaki, Salva, Abraham, Alex, Felipe, Gachi, Ignasi, Soufi, Miguel, Hector e Pèir. Remplaçants: Kike, Miquel e Adri.
Trainer: Xavi
Tarjetes auriòles: Alex e Felipe.
U.S. SaliesMane: Exposito, Garmong, Lagrange, Bamard, Fronton, Salumu, Chauvet, Cazenave, Cep, Roca, Verginjeanne. Remplaçants: Bonzom, Da Luz, Riviere.
Trainer: Cazenave J. Jacques.
Tarjetes auriòles: Bamard, Cazenave, Bonzom.
Arbitre: Duprat Philippe.
Publicat per U.E.B. a 23:41 Cap comentari:
dimarts, 22 d’abril de 2014
SaliesMane aguest dissabte
Aguest dissabte 26 d'abriu tàs 20:00 en Bossòst important partit contra er equip deth SaliesMane. Ei eth prumèr des tres partits que jogaram aguesta semana en Bossòst e ei primordiau artenhe era victòria entà pensar en sauvar era categoria.
¡¡¡ Vos demoram a toti !!!
¡¡¡ Vos demoram a toti !!!
Publicat per U.E.B. a 9:09 Cap comentari:
dilluns, 7 d’abril de 2014
Non gessem dera cua dera classificacion
U.E. Bossòst 1 – Encausse 2
Ua auta derròta que mos deishe avantdarrèrs dera classificacion. Non començèrem guaire ben eth partit e as 5 menutes Paya, profitaue un error defensiu entà mercar eth 0-1. Eth madeish jogador estèc a punt de mercar un dusau gol, mès auérem era sort de que Chapo treiguèsse era pilota abantes d’entrar ena porteria. En aguest prumèr quart d’ora, siguec fòrça milhor er Encausse. Dempú,s er equip aranés reaccionèc e auec ua bona ocasion, mès eth shut de Luis siguec desviat entath cornèr peth portèr francés. Artenhíem er empat en un cornèr quan Felipe remataue de cap tot solet era pilota e se calaue ena porteria. Ère eth 1-1 resultat damb eth que s’arribaue ath descans.
Ena dusaua mietat, er Encausse patie era expulsion deth sòn jogador Loufti as 10 menutes dera represa. Semblaue que se mos metie eth partit de cara, mès er Encausse profitaue ua fauta ath bord der àrea entà que Paya marquèsse eth
1-2. Auérem ua bona ocasion en ua bona rematada de cap de Cabezas que gessec entà dehòra per pòc. En un shut ras de Luis, eth portèr francés desviaue era pilota entath cornèr. En passar a defensa de sonque 3 jogadors, eth jogador der Encausse, Paya realizèc un parelh de jogades de perilh ena porteria aranesa. Ena darrèra jogada deth partit, Ignasi se quedaue dauant deth portèr e shutaue per dessús dera porteria.
Domatge de non auer aumens artenhut er empat donques er equip dera U.E. Bossòst luitèc ath màxim entà trèir un resultat positiu, mès ei vist qu ’aguest an mos va tocar patir enquiath darrèr moment.
Eth pròplèu partit jogam en Cazères eth dissabte 12 d’ abriu tàs 20:00 contra er equip locau, un des equips dera part nauta dera classificacion.
U.E. Bossòst : Iñaki, Abraham, Chapo, Felipe, Héctor, Àlex, Uri, Santi, Luis, Ignasi, e Soufi. Remplaçants: Cabezas, Quique e Miquel
Trainer: Adrian.
Tarjetes auriòles : Héctor, Quique.
Encausse: Michel, Marcos, Lefrançois, Levecher, Aries, Brana, Duclos, Labatut, Vincent, Noilhan, Paya. Remplaçants : Drissi, Loutfi, Boixaderas.
Trainer : Germain Thyerry.
Tarjetes auriòles : Lefrançois, Vincent, Loufti.
Tarjeta vermelha : Loufti.
Gols : 0-1 Paya (
5’), 1-1 Felipe ( 40’), 1-2 Paya ( 65’)
Arbitre : Castro Antoine.
Subscriure's a: Missatges (Atom)


c: text/html

text:
Cambòtja
Lo reialme de Cambòtja (en khmer: Kampuchea , AFI: [ˌkæmpuˈtʃiːə], nom complet: Preăh Réachéanachâkr Kâmpŭchea) es un país d'Asia del Sud-Èst amb una populacion d'aperaquí 13 000 000 personas.
Confronta Tailàndia a l'oèst nòrd-oèst, Laos al nòrd-èst, e Vietnam a l'èst. Al sud de Cambòtja se trapa lo Golf de Tailàndia. La geografia de Cambòtja es dominada per Mekong (« lo grand fluvi ») e pel Tonlé Sap.
La capitala es Phnom Penh.
Lo gentilici es cambotjan -a (o khmer)[1].
Cambòtja es l'estat que succediguèt al poderós Empèri Khmer indó e bodista que regnèt sus la màger part de la peninsula Indochinesa entre los sègles XI e XIV.
Somari
- 1 Geografia
- 2 Istòria
- 2.1 De la Preïstòria a la colonizacion francesa
- 2.2 Lo periòde coloniau
- 2.3 Lo Cambòtja independent
- 3 Cultura
- 4 Liames intèrnes
- 5 Bibliografia
- 6 Nòtas & referéncias
Geografia[modificar | modificar la font]
Istòria[modificar | modificar la font]
De la Preïstòria a la colonizacion francesa[modificar | modificar la font]
De la Preïstòria au reiaume de Chenla[modificar | modificar la font]
La Preïstòria de Cambòtja es fòrça mau coneguda mai foguèt probablament poblada per Homo sapiens i a aperaquí 40 000 ans. Vèrs 3 000 av. JC, de populacions de austroasiatics, lei rèires dei Mons, vengudas dau sud de la China actuala s'installèron dins la region. Subiguèron l'influéncia de la cultura indiana (lenga, escritura... etc.) a partir dau sègle I ap. JC gràcias a de contactes ambé de marins e de marchands. Aquò entraïnèt la formacion d'un reiaume dich Funan, dominat per lei Mons, que durèt fins au sègle VII.
Lei Khmers son un pòble aparentat ai Mons que fondèt lo reiaume de Chenla situat aproximativament sus lo territòri dau Cambòtja actuau. Inicialament vassau de Funan, Chenla ne'n venguèt independent dins lo corrent dau sègle VI e lo conquistèt vèrs 650. Au sègle VIII, de trèbols intèrnes entraïnèron sa division entre dos reiaumes puei entre cinc principats. Politicament fragmentats, aqueleis estats deguèron acceptar la senhoriá de Java.
L'Empèri Khmer[modificar | modificar la font]
Dau sègle IX au sègle XV, Cambòtja venguèt lo còr de l'Empèri Khmer e un dei reiaumes pus poderós dau Sud-Èst Asiatic. Foguèt fondat per Jayavarman II (802-850), prince khmer educat en Java, que se proclamèt rèi e restaurèt l'unitat dau pòble khmer. Son rèine foguèt marcat per un important programa de construccions, la restauracion dau culte dau dieu-rèi basat sus l'indoïsme e la creacion d'un estat centralizat sostengut per una burocracia.
Sei successors contunièron sa politica e fondèron Angkor a la fin dau sègle IX. Au sègle XI, l'Empèri Khmer dominava lo sud d'Indochina fins au bacin de Mekong e a l'istme de Kra. Agantèt son apogèu pendent lo rèine de Suryavarman II (1113-1150), que foguèt a l'origina de la bastida dau temple d'Angkor Vat. Puei, sota Jayavarnam VII (1181-1219), lei Khmers ocupèron Champa e bastiguèron Angkor Thom que venguèt la novèla capitala de l'Empèri.
Pasmens, l'amplor dei despensas dau rèine de Jayavarnam VII èra tròp importanta per lei ressorsas de Cambòtja. Aquò entraïnèt lo declin de l'Empèri que foguèt agravat per l'aparicion d'una menaça militara tai au nòrd-oèst. En 1219, fondèron lo Reiaume de Sukhotai. Vèrs aquela annada, l'armada khmer foguèt tanben obligada d'abandonar Champa. En parallèl d'aqueleis evolucions, lo bodisme theravada faguèt son aparicion dins lo país.
Periòde de dominacion siamés e vietnamian[modificar | modificar la font]
En 1350, lei Tais fondèron lo reiaume de Siam que venguèt una poissança majora a l'oèst de Cambòtja mentre que lòng de la frontiera orientala, Vietnam renforcèt tanben pauc a pauc son poder. Ansin, fins au sègle XIX, lei Khmers passèron sota l'influéncia de sei dos vesins.
Aquò comencèt ambé lo pilhatge d'Angkor per lei Siamés. I destruguèron lei sistèmas d'aigatge causant de degalhs grèus a l'agricultura khmer. En 1431, après una destruccion novèla d'Angkor, la capitala foguèt transferida a Phnom Penh qu'èra pus alunchada dau territòri tai. Pasmens, aquò permetèt ai Siamés d'annexar certanei províncias occidentalas de Cambòtja. En parallèl, lei Chams menacèron mai d'un còp lo deltà de Mekong.
Durant lo rèine d'Ang Chan (1516-1566), Cambòtja conoguèt un periòde de redreiçament gràcias ai dificultats militaras dei Siamés menaçats per lei Birmans. Fondèt una capitala novèla a Lovek e infligiguèt una desfacha dura ai Siamés a la batalha de Siem Reap en 1564. Pasmens, aqueu periòde s'acabèt en 1594 ambé la desfacha dei Birmans e la presa de Lovek per lo rèi siamés Naresuen. Siam impausèt alora sa senhoriá ai Khmers.
Chey Chetta II (1613-1628) restaurèt l'independéncia dau país e fondèt una capitala novèla installada a Oudong. Pasmens, per faciar la repòsta siamesa en 1623, deguèt s'aliar a la dinastia vietnamiana dei Nguyen. Obtenguèt son ajuda mai deguèt en cambi permetre l'installacion de colons vietnamians dins la region de Saigon. Coma après sa mòrt, sei successors se devesiguèron e demandèron l'ajuda dei Siamés ò dei Nguyen, aquò entraïnèt un caòs politic important en Cambòtja e permetèt ai Nguyen de conquistar lo litorau sud-èst (Cochinchina). A l'oèst, lei Siamés aprofichèron la situacion per annexar lei províncias de Battambang e de Siem Reap, compres Angkor.
En 1812, la situacion s'agravèt encara quand lo rèi Ang Chan II (1806-1837) se reconoguèt vassau de Vietnam. D'efèct, aquò entraïnèt una invasion dau país. Un an pus tard, una còntra-ofensiva vietnamiana permetèt de tornar conquistar lo sud e la capitala mai lei Siamés capitèron de se mantenir dins lo nòrd dau territòri khmer. Siamés e Vietnamians trobèron alora un acòrd per mantenir sei posicions. Puei, en 1841, lei Vietnamians decidèron d'annexar sa partida entraïnant una revòuta generala dei Khmers en 1845 que foguèt reprimida per lei Siamés. Après aquela insureccion, lei dos país trobèron un acòrd e Cambòtja venguèt un protectorat comun.
Lo periòde coloniau[modificar | modificar la font]
Lo protectorat francés[modificar | modificar la font]
Interessats tre leis annadas 1840 per Indochina, lei Francés aprofichèron lei dificultats intèrnas de China per establir un protectorat sus la region. D'efèct, l'endrech interessava la marina e lei missions francesas dempuei la premiera mitat dau sègle XIX. Ansin, dins lo corrent deis annadas 1840-1850, missions e demonstracions de fòrça — generalament per liberar de missionaris arrestats per leis autoritats vietnamianas — se succediguèron fins a la conquista de Saigon en 1859. Puei, entre 1862 e 1867, l'emperaire Tu Duc deguèt abandonar Cochinchina ai Francés. L'ensems venguèt una colonia.
En Cambòtja, aquò creèt una situacion novèla car, se Siam tornèt afirmar sa senhoriá sus lo país, França prepausèt en 1863 son protectorat au rèi Norodom qu'acceptèt. Incapable de s'opausar a la poissança militara francesa, Siam deguèt renonciar a sei revendicacions en 1867. De son caire, Norodom assaièt d'aprofichar la preséncia francesa per modernizar son reiaume. Capitèt de desplaçar la capitala a Phnom Penh mai seis autrei reformas se turtèron au conservatisme de l'aristocracia.
En 1884, aqueu blocatge politic entraïnèt una intervencion dirècte dei Francés que placèron de facto lo protectorat sota la direccion de foncionaris francés. En 1887, Cambòtja foguèt integrat au sen de l'Indochina Francesa. Pasmens, aquò li permetèt de tornar trobar sei frontieras ancianas car Siam deguèt restituir entre 1904 e 1907 totei lei territòris khmers annexats dempuei 1795. Per lo rèsta, l'esplecha coloniala foguèt limitada car lo país aviá pauc de ressorsas susceptiblas d'interessar la metropòli. Ansin, lei projèctes d'infrastructuras foguèron rars, l'administracion subretot fisada a de foncionaris vietnamians e lo contraròtle dau comèrci laissat a de marchands chinés. La formacion d'una elèit khmer occidentalizada foguèt lònga e foguèt pas una realitat avans leis annadas 1930.
L'independéncia[modificar | modificar la font]
En 1940, après la desfacha francesa còntra Alemanha, Japon aprofichèt la situacion per ocupar l'Indochina Francesa ambé l'acòrd de Vichy. La preséncia japonesa entraïnèt la retrocession a Tailàndia dei territòris frontaliers annexats entre 1904 e 1907. Causèt tanben l'emergéncia de sentiments autonomistas e independentistas. Enfin, lei Japonés obliguèron en 1945 lo rèi Norodom Sihanouk de proclamar l'independéncia.
A son retorn dins la region en 1945-1946, lei Francés deguèron tenir còmpte dau movement nacionalista khmer. Arrestèron ansin Song Ngoc Thanh, cap important dei movements independentistas, mai donèron una autonòmia intèrna au país tre 1946. Foguèt renfòrçada en 1949 fins a l'obtencion de l'independéncia totala en 1954 a l'eissida de la Conferéncia de Genèva. Intrèt a l'ONU l'annada seguenta.
Lo Cambòtja independent[modificar | modificar la font]
Lo periòde Sihanouk[modificar | modificar la font]
Cap de Cambòtja dempuei 1952, Sihanouk dominèt la vida politica dau país fins a 1970. En 1955, abdiquèt au profiech de son paire, Suramarit, per poder se consacrar a una carriera politica enebida per son estatut de rèi. Fondèt lo Sangkum que ganhèt leis eleccions de 1955. Proclamèt la neutralitat de Cambòtja en 1957 e assaièt de tenir una politica d'equilibri entre lei dos blòts. Ansin, tre 1956, se raprochèt de China. Vengut « cap de l'Estat » après la mòrt son paire en 1960, ordonèt una tiera de nacionalizacions dins l'encastre de l'adopcion d'un « socialisme bodista ». Aquò mau contentèt lei partits de drecha e lei país de la region coma Tailàndia qu'èran ostils au comunisme.
L'extension e la generalizacion de la Guèrra de Vietnam a tota l'anciana Indochina Francesa agravèt la situacion e menacèt la neutralitat dau país. Sihanouk mau capitèt d'amaisar lei tensions entre la drecha, dirigida per lo generau Lon Nol e sostenguda per leis Estatsunidencs, e lo Partit Comunista Khmer (PCK). En 1968, acomencèt una insureccion armada organizada per lo PCK e certanei regions khmers venguèron de basa de sostèn per lo Vietcong vietnamian. En fàcia d'aquela situacion, Sihanouk foguèt obligat de nomar Lon Nol coma cap dau govèrn en març de 1970. Pasmens, ambé l'ajuda deis Estats Units, lo novèu Premier Ministre lo reversèt rapidament e prenguèt la totalitat dau poder.
La premiera guèrra civila e lo regime dei Khmers Roges[modificar | modificar la font]
De 1970 a 1975, Cambòtja foguèt lo teatre d'una premiera guèrra civila saunósa que causèt la mòrt d'aperaquí 600 000 personas. D'efèct, en fàcia dau generau Lon Nol, se formèt rapidament una coalicion gropant lo Frònt Unit Nacionau de Kampuchea (FUNK) de Sihanouk, refugiat en China e sostengut per Vietnam, e lo PCK. La reaccion de Lon Nol foguèt de chaplar e d'expulsar lei Vietnamians installats en Cambòtja (100 000 mòrts, 100 000 refugiats) per assaiar d'eliminar una comunautat sospichada de sostenir la guerilha comunista. Pasmens, aquò entraïnèt au contrari un renfòrçament de l'ajuda vietnamiana que permetèt ai Khmers Roges de prendre lo contraròtle dei zònas ruralas.
En octòbre de 1970, Lon Nol, d'ara endavant sostengut per la preséncia dirècta de soudats estatsunidencs e sud-vietnamians, proclamèt la republica. Dins aquò, son regime foguèt rapidament minat per la corrupcion, la manca de competéncias e la manca d'eficacitat dei bombardaments aerians estatsunidencs còntra lei Khmers Roges. Ansin, après lo retirament de Washington en 1973, lo regime de Lon Nol conoguèt una evolucion similara a aquela dau Vietnam dau Sud. En dificultat a partir de 1973, s'afondrèt totalament en abriu de 1975 e lei Khmers Roges de Pol Pot prenguèron la direccion dau país.
Lo regime novèu decidèt de « ruralizar » lo país e defendre un modèl de desvolopament basada sus la cultura de ris amb una distincion entre lo « pòble ancian », lei païsans aguent sostengut la guerilha, e lo « pòble novèu », leis abitants dei vilas que foguèron desportats a la campanha. Lo segond grop subiguèt un « genocidi »[2] amb aperaquí 1,7 milions de mòrts[3] en causa de faminas liadas a la desorganizacion de l'economia, a de persecucions e ai condicions de la desportacion.
En 1976, Cambòtja prenguèt lo nom de Kampuchea Democratic. Lo regime deguèt faciar la question de sei relacions ambé seis ancians aliats devesits entre lei partisans de Vietnam (e donc de l'Union Sovietica) e de China. En 1977, Pol Pot chausiguèt lo camp chinés e acomencèt d'atacar lei comunautats vietnamianas installadas en Cambòtja. Aquò entraïnèt una reaccion viva de Hanòi que sostenguèt la formacion d'un Frònt Unit de Salut Nacionau gropant lei comunistas opausats a Pol Pot. Puei, au començament de 1979, ocupèt militarament lo país per reversar ei Khmers Roges.
La guèrra de Cambòtja[modificar | modificar la font]
En despiech dei crimes dei Khmers Roges, l'invasion vietnamiana mau capitèt de restablir la patz. Au contrari, marquèt l'acomençament d'una segonda guèrra civila entre lo govèrn provietnamian, la Republica Populara de Kampuchea (RPK), e lei Khmers Roges, sostenguts per una coalicion eteroclita d'enemics de Vietnam (China, Estats Units, Tailàndia... etc.) e per una partida de la ruralitat. De negociacions de patz acomencèron en 1987 e l'armada vietnamiana se retirèt dau territòri khmer l'annada seguenta.
En 1991, un acòrd de patz generau foguèt signat a París e lei Nacions Unidas installèron una autoritat provisòria per organizar lo desarmament dei diferentei guerilhas e organizar d'eleccions liuras en 1993. Sihanouk tornèt venir rèi — mai sensa poder vertadier — e Hun Sen, Premier Ministre de la RPK dempuei 1985, demorèt cap dau govèrn. La RPK cambièt tanben de nom per venir l'Estat de Cambòtja.
Cambòtja dempuei 1991[modificar | modificar la font]
En 1993, leis eleccions venguèron la victòria dau partit reialista Frònt Uni Nacionau per un Cambòtja Independent, Neutre, Pacific e Cooperatiu (FUNCINPC) seguit per lo Partit dau Pòble Cambotjan (PPC) de Hun Sen. Una constitucion foguèt proclamada lo 24 de setembre e lo reiaume de Cambòtja oficialament restablit. Norodom Ranariddh e Hun Sen ocupèron la foncion de Premier Ministre. Lei Khmers Roges assaièron de s'opausar a aqueu procès mai, d'ara endavant privat de sostèns estrangiers, foguèron definitivament eliminats entre 1996 e 1999.
En 1997, se debanèt una grèva crisi politica en causa de rumors d'aliança entre reialistas e Khmers Roges. Hun Sen capitèt d'organizar un còp d'estat que li permetèt d'arrestar Norodom Ranariddh. Una purga entraïnèt l'execucion de plusors foncionaris e caps dau FUNCINPC. Dempuei aquela annada, Hun Sen domina sensa dificultat la vida politica cambotjana. A contuniat la politica de pacificacion dau país e assaia de favorizar son desvolopament ambé la bastida d'infrastructuras e la creacion progressiva d'un sector toristic.
Cultura[modificar | modificar la font]
Liames intèrnes[modificar | modificar la font]
Bibliografia[modificar | modificar la font]
Nòtas & referéncias[modificar | modificar la font]

- ↑ masculin & femenin.
- ↑ Lo tèrme « genocidi » es encara l'objècte de debats car la màger part dei victimas foguèron principalament tuadas en causa de critèris politics e non en causa de critèris etnics. Pasmens, foguèt lo tèrme utilizat per lei procès de 1979 organizats per lo govèrn provietnamian. De mai, lo critèri etnic dominèt dins lo cas de certanei victimas coma aquelei eissits dei pòbles vietnamians.
- ↑ Lo nombre precís de victimas es desconegut. 1,7 milions es l'estimacion pus frequenta mai d'autreis estudis donan de cifres situats entre 250 000 e 3,1 milions.

robotstxt: allowed

filter: keep


text:
15/08/2014
Blasonar en occitan, per Alban Bertero
Veiqui un novel obratge que parla d'eraldica que sera leu editat per Alban Bertero que anima tanben un blògue sus aquel subject: clicar sur: http://eraldica-occitana.over-blog.com/
Podetz clicar sur "patrimòni eraldic occitan, per exemple 24 Dordonha.
°°
Blasonar en occitan( dialècte provençau): lexique occitan de l'héraldique ( 25€)
Lexique Héraldique occitan 1 de couv pr.-1.pdf
Lexique Héraldique Occitan, 4e de couv pr-1.pdf
Il n’existait à ce jour aucun dictionnaire héraldique disponible en langue d’oc. Cet ouvrage d’Alban Bertero vient donc à point nommé pour combler un vide regrettable. Préfacé par Jean-Paul Fernon, auteur - entre autres - d’un Dictionnaire d’héraldique et d’un récent Armorial des familles, corporations et communautés de l’Hérault, cet ouvrage de 90 pages au format 21x29,7 cm comporte un lexique
occitan-français de 652 entrées permettant de décrire, en provençal, la grande majorité des écus armoriés existants. Il est précédé d’un avant-propos dans lequel l’auteur, né à Marseille mais demeurant dans le Loiret, explique les raisons qui l’ont conduit à concevoir ce lexique, et notamment sa volonté de blasonner dans cet occitan que parlait sa grand-mère, un armorial imaginaire resté à ce jour à l’état de manuscrit. C’est en effet par une vingtaine de blasons, décrits en français et en provençal, tous extraits de son "Armoriau imaginari de Poyyât", que se conclut l’ouvrage édité par l’association “Boismorand Editions”. Il est illustré par une centaine de blasons en couleurs et donne en outre le blasonnement (en occitan) de cent-onze communes, situées majoritairement dans les Bouches-du-Rhône, le Vaucluse et le Var, mais aussi dans d’autres départements occitans. Outre sa traduction en français, le terme occitan est dans la plupart des cas enrichi de son équivalent en italien, espagnol, catalan, portugais ou anglais.
Contacts :alban.bertero@neuf.fr ou eraldica-occitana@voila.fr
Bon de souscription
à retourner avec chèque à BOISMORAND EDITIONS, 23 allée des Perdrix, 45290 Boismorand
Nom
Adresse
souhaite recevoir exemplaire(s) de BLASONAR EN OCCITAN à 25 euros
l’exemplaire, franco de port, soit : euros.
Signature et date:
18:32 Publié dans Actualitats, actualité, La lenga e sos dialectes, Literatura en òc | Lien permanent | Commentaires (0)
31/07/2014
Concertò per pissarata episòdi 14, per Joan Ganhaire
Episodi 14, onte la vertat comença d'apareisser...
°°
Bombem coma podem en laissar un còp de mai Caüsac a la traina, petonant que lo diable, que eu comprend bien que lo desnojament es pas lonh. Som a meitat chamin quante una votz secha rapela los chens que ‘resten còp sec lor curada. Lo tipe se leva braç e chara en sang. A a penas lo temps de se creire sauvat qu’un lonja siloeta negra surtida d’un sap pas ente li planta dins lo ventre las doas bencs d’una forcha que coneissem bien. E d’un mesma lanç, ‘la but lo còr doblat que remuda enquera jurcinc’a la riba de la carriera e emb un crit que nos sembla de jòia, ‘la bancuòla l’òme dins lo boide emb la forcha enquera plantada dins lo ventre. D’ente som, podem auvir la chucada sorda dau còr tucant lo fons de la carriera. Joanna, d’en pè, tota drecha, sos ‘bilhaments negres flotejants dins l’aura que ven de se levar, brandit au ceu un punh sarrat de victòria silenciosa.
Quò fai una pita setmana que som tornats aus Ombradors, e som pas enquera completament raviscolats de l’expedicion a la Talhada. Quo es Caüsac que se’n suert lo mielhs. D’en prumier a pas vut l’òrre episòdi finau, sa clòsca es garida e puei son nas retrobat fai que fin finala garda de l’afar pusleu un bon sovenir. Ròsa es tota urosa de lo veire sinnar topinas e cassolets e de l’auvir far clapetar la lenga a chasca gorjada. Franciscò marcha totjorn a pitits pas, las chambas leugeriament escartadas. Ròsa, totjorn ela, se devoa per li far los pitits sonhs que lo medecin Farja a ordonnat e pense que de queu costat quò ‘nira mielhs dins quauques jorns. Io, quo es lo morau que ses estat meschantament tucat. Ai jamai presat la violència, e aquí, ne’n avem massat nòstra aisa. Quela familha es completament desvirada. Marius, que avem chabat per rencontrar l’endoman matin nos en a fait lo triste tableu. Maugrat las brucidas daus chens e la tombada de vint metres, poguerem coneitre la chara dau mòrt, Franciscò e io. De la cima de la carriera ente era demorat, Caüsac nos credet “quo es Antòni, quò pas ?” Boisserem un pauc lo sang e la terra e lo chais si parier a lo de Marius semblet nos espiar de sos uelhs mòrts. Los piaus frisotats eran gris e las jautas un pauc mai cavadas, mas quo era lo mesma nas fin, las mesmas pòtas bien dessenhadas, lo mesma babinhon chavat d’una fosseta que ‘viam vut l’autre jorn sus las fòtòs si parieras de l’oncle e dau nebot. Antòni era reaparegut veiqui una diesena d’ans au grand estabalausissament e a la granda jòia de las tres sòrs, que coma tot lo monde lo cresián mòrt. Era estat reçaubut coma lo pitit prince qu’aviá totjorn estat per sas tres ainadas, mas rapidament, quò fuguet clar que era pus lo gente dròlle d’autres còps. Agressiu, violent, jalós, desparlava sovent e las tres sòrs cregueren comprener que era benleu pas per ren dins la tuariá que ne’n era surtit viu coma dos autres que d’alhors ilhs tanben eran mòrts pauc de temps aprep. Mariá, Eva e Joanna s’eran pauc a pauc eslonhadas de queu frair autres còps tant aimat e que aurà semblava èsser vengut un mostre murtrier. Li donavan de que minjar quante era au vilatge, perque la majer part dau temps barutlava sus lo causse se nurrissent Diu sap coma e s’acialant dins las cavas que i mancavan pas . Frau que brau, quò ‘viá durat entau una diesena d’ans. E puei, veiqui tres mes, Marius era ‘ribat, jòune, brave, plen d’ estrambòrd e d’amor per quela familha que coneissiá pas. Sa semblença coma Antòni aviá chucat las tres sòrs que ‘vián portat sus eu l’espiada qua’iment amorosa que n’avián pus ènvia d’ofrir a lor frair completament falord. Pitits sonhs, pitits plats, e òc, un podiá bien minjar a la Talhada, lapins, motons, ritons e pitits legumes que venián dins un vergier conhat dins una baissa entre tres rochiers. E, subretot, li ‘vián dobat la mai brava maisoneta, la a dos niveus, que d’en prumier avián reservada a Antòni. E lo garcier zo prenguet per mau. Quo es a comptar de queu moment que sa violença venguet de mai en mai fòrta. Dos còps s’era fotut a grands còps de barrancon sus Marius que aviá ‘gut la vita sauva mercès aus dos labrits que l’avián près jos lor garda. Mas quauques jorns pus tard, una novela ataca enquera mai violenta aviá costat la vita a Mariá, la sòr ainada, que s’era lançada entre los dos òmes e aviá massat per ela los terribles còps de bilhon. Era mòrta dos jorns aprep sens s’aver lo mens dau monde reviscolada. Davant l’esmanciada, Eva e Joanna ‘vián decidat d’embarrar Marius que de tot biais era tròp espaurit per botar lo nas defòra. E la Talhada, vilatge perdut ente degun veniá jamai s’era embarrat dins la paur. I aviá plan ‘gut queu paubre mossur e sos dos ases qu’avián fotut defòra de paur que l’autre trasfòu lo prenhe en malicia. E puei i’aviá ‘gut nautres. Còp sec avián comprès que eram quí per tornar Marius au monde civilisat. E queuqui, maugras la paur, la violença, las esmanciadas, aviá jamai pensat una seconda laissar quela terra e quela familha per lo mens desavenentas. Lo demorant, zo coneissiam. Temptativas vanas de las doas femnas per nos far fugir, atacas de l’autre desvirat, mòrt de Eva, chaça a l’òme seguida de lonh per Joanna, bien decidada queste còp a ne’n chabar coma lo tuaire. Io, sabiá pas tròp que ne’n pensar de tot quò. Nòstra venguda aviá segurament enverenat las chausas e nos eram ben per un pitit quauquaren dins la represa de la violença e la mòrt d’ Eva. Mas d’un autre biais, ‘viam plan ajudat a deboscar Antòni que las doas femnas solas avián pas agut lo coratge d’afrontar. Aura, quo era ‘chabat. La vita podiá contunhar a la Talhada. La vita… Tu parlas d’una vita, tu… Joanna, que aviá totjorn pas dich fava, e nòstre Marius, enquera tremolant, mas que a la perpausicion que li faguet Gaëtan , de tornar coma nautres per rencontrar au mens un còp Mestre Pradier, li dire se mesme que ne’n aviá ren a fotre de l’eiretatge, s’era apilotat contre Joanna coma un mainatge espaurit. Ne’n era pas question. Sa vita passada li pudiá e voliá pas riscar i tornar tombar. Demorariá quí, emb sa familha quitament redusida a sa mai simpla expression. ‘Viam donc començat los preparatius de despart, mas avant, sens que degun nos demande ren, avem crosat una tomba au fons de la carriera ente Antòni aviá chabat sa vita. ‘Vancès de lo rebondre, Caüsac aviá lonjament permenat sas mans sus la chara dau mòrt, per pas l’obludar, aviá dich. E puei aviam donat la man per deplaçar una peira dau cementeri, aviam prejat un certan Camile Tomasson de ‘nar tener companhia a Teòfile Maseu. E tres rodilhas de quela castina roja per Eva que i fuguet sebelida per una Joanna sens un quite mot, sens una quita grumilha. En fin de matinada tot fuguet chabat. Marius aguet enquera un reflexe de civilisat en nos convidar a disnar ‘vancès de partir, mas la reddor e lo silenci de Joanna eran pas dau mai agradius e aimerem mielhs far nòstres adiussiatz au beu rai dau solelh. Quauquas tucadas de man coma lo Marius, quauquas guinhadas per Joanna que denhet i respondre d’un lent movement de testa, una prudenta careça au morre daus labrits. Sol, Caüsac se laisset ‘nar a-d-una rapida paupinhada dau chais de Marius. Quò fuguet tot. Queu monde que ‘viam rencontrat i a si pauc de temps d’un biais talament brutau nos espiet dispareisser sens un geste, lonja siloeta negra, pita siloeta fina, que semblavan se velher fondre en una. Caüsac que s’era desvirat coma si los podiá veire aguet quela frasa misteriosa “Que ven un diu quante i a degun pus per l’adorar…(De segre)
Joan Ganhaire
Lo mes de julhet (seguida e fin) per Micheu Chapduelh
La chaleur est dans la nature des choses, c’est le beau temps car c’est le « temps de saison » :
Maison sens pan, julhet sens solelh.
Maison sans pain, juillet sans soleit (et réciproquement…)
La chalor es bona en julhet
Coma per Nadau la freg.
La chaleur est bonne en juillet comme le froid à Noël.
Mais qui dit chaleur dit soif . Petit conseil de prudence et de modération :
En julhet dins la matinada,
Si cerchas la botelha,
A la fin de la jornada
Auràs eissurit la trelha.
En juillet, si dès le matin tu cherches la bouteille, à la fin de la journée, tu auras essoré (épuisé) la treille.
Ne commençons pas trop tôt à boire et prenons des vêtements légers :
Au mes de julhet,
Vesta ni corset.
Au mois de juillet, veste ni corset.
Plus étranges sont certains conseils :
Au mes de julhet,
Femna ni chaulet.
Au mois de juillet, ni femme ni chou.
Julhet e aost
Ni femnna ni foira.
En juillet et en août, ni femme ni diarrhée.
Quelles sont donc les raisons de ce conseil diététique et de cette misogynie saisonnière ?
Femna de julhet,
Mesfia-te’n, boier !
Bouvier, méfie-toi de la femme de juillet.
Terminons avec deux proverbes. Le premier s’adresse à ceux qui croient aux présages et le dernier à ceux qui ne les prennent pas au sérieux :
Si la luna de julhet comença un diluns,
Tots los chauls serán fotuts. (perduts)
Si la lune de juillet commence un lundi, tous les choux seront perdus.
En julhet cal refrescar
E per Nadal far calfar.
En juillet, il faut rafraîchir et à Noël réchauffer. (parler de Sarlat).
Michel Chadeuil
26/07/2014
Lo mes de julhet (seguida) per Micheu Chapduelh
Suite de l'éphéméride du mois de juillet...
°°
Le temps de juillet n’influe pas que sur le rendement de la moisson, il a aussi une influence évidente sur les vendanges futures :
Solelh de julhet,
Vin a la cava, grun au granier.
mais le soleil ne suffit pas :
En julhet, plueja dau matin
Gasta pas lo vin.
En juillet, pluie du matin (dont on sait qu’elle ne dure guère) ne gâte pas le vin.
En julhet, petit pisson
Emplís lo barricon.
En juillet petit pipi (de nuage !) emplit le baril.
L’excès de soleil peut même être néfaste :
Quand julhet amadura las moras,
Fai sechar los rasims.
Quand juillet fait mûrir les mûres , il fait sécher les raisins.
Quand julhet fai la confitura,
Octòbre fai nonmàs de la piqueta.
Quand juillet fait la confiture, Octobre ne fait que de la piquette.
La pluie est donc nécessaire en juillet, mais point trop n’en faut. Heureusement
Aiga de julhet dura gaire.
Eau de juillet ne dure guère.
Aiga de julhet, aiga de beneitier.
Eau de juillet, eau de bénitier (rare et précieuse).
A suivre...
Michel Chadeuil
16/07/2014
Concertò per pissarata episòdi 13, per Joan Ganhaire
Episòdi 13, onte los fodinaires troban (enfin) lo Marius...
°°
Enquera que… Benleu nòstra venguda a destindat violença e maujauvença sus quela terra, si se pòt parlar de terra dins queu país de peira omnipresenta, coma diriá Gaëtan Caüsac que aima se gargalejar de mots complicats. Los autres ‘rieben a la galòpa. Per ‘nar mai viste, Franciscò a près Gaëtan a peraulhon e mossur lo comte se cresent tornat a las crosadas poncha sa cana blancha coma d’una lança e pigonha las jarras de sa montura coma d’un vrai chavau.
A penas pausat a terra, eu nifla a plenas nasieras totas nuòvas, es vengut quí, es passat quí, lo salòpard, zo sente, coneisse son olor. Li fai saber que a pas fait nonmas passar, mas que a enquera matrassat a mòrt Eva que esmanciará jamai pus degun, pas ‘na quita pissarata, de sa forcha a doas bencs. Li raconte l’òrre espectacle sens obludar la rautja de Joanna e l’esconduda de l’òme entrevist l’ombra d’una seconda. E sa colera espeta e eu fai pas brave, lo Gaëtan. N’i en ia per tot lo monde, per la Joanna que vòu totjorn ren dire de mai que tiratz vos d’aqui, quo es pas vòstres afars, laissatz nos tranquilles, tranquilles, parlas, tres atacas, desjà doas mòrtas, e l’autra babòia que se sarra a l’acialat, que vòu pas montrar lo morre, “Marius ! Suert d’aqui ! Quò a pro durat ! Capon ! Paurós ! Joanfemna !” Enquera que las femnas, emperaqui… Mas eu bada dins lo boide, Caüsac, cap de bric de responsa, Joanna nina totjorn la paubra Eva, silenci dins la maison. I a nonmas los dos labrits que comencen de s’esbabinhar e de se dire que fauta de l’autre barranconaire, fariam bra’ment l’afar. Quo es l’ora de la retirada, que fasem la mai onorabla possibla, testa nauta, cana blancha en avant, foalhant la magra palena que ven penosament dins las fendassas dau rochier.
Passem au cementeri massar nòstres utilhs. Vai felher ne’n virar un autre, per far de la plaça per Eva. Quò li fara de la companhia a l’autre Maseu. En tornar a la veitura, quò se sent bien que n’es pas asuausat dau tot, lo comte daus Ombradors, au biais que a de chantonar lo Marteu sens Mestre de Boles, signe au còp de maucontentament e de refleccion prifonda. L’ai desjà auvit estuflar quò dins l’afar dau Mostre de Comba Negra, e pòde vos dire que lo mostre aguet pus nonmas se bien tener e que quò trainet pas ‘vancès que se fase massar, lo mostre… La fin de matinada se passet en longs ‘nar e venir, en siulaments breus de sa cana, aura avem drech a la Dança dau Fuòc, meschant signe per los arcandiers.
Miegjorn, conselh de guerra. Entre doas gorjadas de cassolet que sabora coma un perdut, nos fai saber sa decision. Quela carna de tuòl purit a pro fait de mau entau. Qui que que siá, òc, qui quo es per lor en voler mau a la familha Cubertafont, fau que quò se cale. Som pas venguts per quò, mas podem pas laissar chabar d’exterminar lo pauc que demòra de quela familha manifestament psicòpata, enquera un grand mot dau patron, e puei tot parier avem reçaubut mission de tornar trobar lo darrier de la linhada e de lo tornar viu vers la fortuna que l’espera. Anem, en chaça ! Un que es urós, quo es lo Franciscò que se tòrna veire galopar lo fellagah dins los Aures o lo nhacoè dins la jungla d’ Indòchina. Es pas aisat lo país, tot plen de cavas, de cròsas ente un pòt s’escondre, demorar a l’acialat, espiar de prep son monde, se dreçar d’un còp son barrancon a la man, tustar e se tornar engulhar dins son cròs urós de son meschant còp. Deu pas èsser lo diable lonh, lo filh de vessa, l’avem ben vut la nuech passada, a disparegut en ren de temps quante Franciscò l’a perseguit vers lo miegjorn.
Quo es dins quela direccion que comencen las cherchas, Franciscò passat prumier. Lo seguem, un pauc desportat sus man mança per segre una dralha mai larja, Gaëtan davant parier coma si i vesiá, fasent fugir de sa cana de las miliassas de sautareus, de las centenas de rapietas e quauqu’unas de quilhs braves colobres emb un pauc de verd au còu. Passem en revuda chasque rochier, chasca fendassa, de mai prep quauqua cava mai prigonda que podriá plan servir de refugi. Ren, degun. A-d-un geste de Franciscò, tornem partir d’ente venem en eslargissent nòstre ratissatge. En plen rai dau solelh fam entau quatre o cinc’nar e venir sens mai de reüssida. Franciscò comença de tirar la lenga e dòna lo sinhau de la pausa.Lo quite patron avoa que a presque chaud dins sa pelinga, sos dos gilets de lana e son bòrd de còu. Nos pausem un pitit a l’ombra d’un rochier e bevem a galet de l’aiga posada a la font de la Talhada, rasis lo cementeri, manca lo patron, que maugras sa matrassada a pas obludat de se niflar sas gotas.
E la chercha tòrna prener. Noveus anar e venir, de mai en mai larges, que aurà, vesem quitament pus Franciscò. Lo comissari e io, vòle dire mossur lo Comte e io ‘rieben d’un cóp a la riba d’una novela carriera, mai prigonda que la Talhada, mas sens quelas basticòlas au mitan. Ela tanben es abandonada dempuei longtemps, e quauques pinhers mingrelets an rüssit a frotjar dins las parets griselardas. Au fons, un passa-partot es enquera plantat dins un brave quartier que eu a ‘restat de brucir Diu sap per que. Lo solelh baissa sur l’òrlutz. Franciscò nos rejunh que de son costat i a pus nonmas a la perduda un causse plate, sens pus un quite aubre o un quite rochier ente quauqu’un s’auriá pogut escondre. Tots tres ensemble, seguem la riba de la carriera. Caüsac entre sas dents estufla lo Bolero de Ravel, signe evident de prusor e de decepcion. Enquera una bona ora a trullar deçai de lai.
Aurà, som tròp lonh de la Talhada, e tornem sus nòstra dralha, e d’un còp, a dos cent, tres cent metres de la vielha carriera, Gaëtan se cala, se bòta a niflar coma lo mai fin daus labrits, quo es quò, quo es quò, quela odor que ai sentit quante me ses fait bilhonar, ‘l’es quí, ‘l’es quí, e veilo-quí partit nas au vent, trabuchant sus los calhaus e las coças de genebre, biselant coma ‘na lebra que vòu eschapar au còp de fusil. Lo seguem en niflar parier coma eu, òc benleu, vagament, una olor bisara… Franciscò se tuca la tempa dau det guinhaire, queste còp quò i’es, a completament virat lo chapeu… A trente metres davant nautres, s’es calat, la cana tenduda vers un bosquet de jarriçons., las nasieras frijolantas. Imperiosa, la cana. Fau i ‘nar veire. E tras los jarrics ranquenits, una fendassa jos un rochier, e quò se veu que es visitada mai d’un còp. La broa d’argila ne’n es trepada e i vesem de las quitas piadas de solhiers clavelats. E ‘fectivament, tanben, una sentor acra que sabem pas dire çò quo es. Si l’enemic es quí dedins, es fait coma un rat, ce ditz Franciscò que s’encaforna lo prumier dins la sorniera ente nòstres uelhs esblausits de solelh i vesen d’en prumier cap de bric. L’odor es fòrta, aurà, e Gaëtan se ten pus d’impaciença. Quò se veu que i veu pas . Vòu nos fotre a paupas dins quela plaça sorna, pudenta, dangeirosa, maujauventa. Urosadament que lo laissem trepejar coma un dròlle que se veu refusar quauqua lechotariá. Pauc a pauc, se druba davant nautres una penda eisilanta que se perd dins los trefons de la terra. Comencem de colar doçament, Franciscò e io, que avem laissat a l’entrada lo Caüsac tot petonant. Avem pas mestier de lo veire eslampiar e dispareisser d’eschina dins queu gorg que ne’n vesem pas la riba. Nos i vam tot suaud, façonant daus pitits degrats a còps de talon. Sap pas coma fai l’autre per tornar au jaç, deu èsser mai leste que nautres, fau creire.
De son sac d’eschina que lo laissa jamai, Franciscò tira una lampa e la fai lopiar. E vesem doas tres chausas. D’en prumier que la penda que seguem se chaba dins quauques metres. Leu, porrem marchar de niveu. Segondament, que sur la paret a man mança cort coma un sendareu pas bien large, mas ben pro per un òme sol, que part qua’iment de l’entrada de la cava mas a l’aer de montar vers lo plafons que vesem pas tròp bien enquera. Mas quante la lum i rieba, au plafons, ne’n demorem badants , estabalausits e vagament espaventats. Pendilhadas en lonjas grapas moventas, de las miliassas de pissaratas son quí a esperar la nuech per tornar prener lors voladas moflas e silenciosas. Per l’ora, de las centenas voletejan, chucadas per lo faisseu que vai e ven dins la man d’un Franciscò incredule. Quò se comprend que quò sente, que quela miliassas de bestiòlas prenen pas tròp de precaucions per se solatjar, e ai bien paur de comprener dins que som trapats a gaulhar jurcinc’a las chavilhas. Aurà som ‘ribats a la partida planhera e la vòuta audessus de nautres es enquera mai negra e flaquejanta. De defòra, nos ven la votz rajosa de Caüsac que ven a las novelas. Saber quau semen de bestias treva quela plaça sembla pas lo botar de melhor umor. “E l’autre, lo vesetz ?” Per lo moment, non…
E puei d’un còp, òc lo vesem. La lampa de Franciscò a boissat la paret a man mança d’abòrd sens ren veire, puei un sap pas que l’ai fait tornar en arreir, un movement leugier, una taca blancha, benleu. Prengut en plen faisseu, l’òme bomba en defòra de la cròsa ente se clachava, engulha lo sendareu a meitat paret que mena a la surtida. Ripant dins la brena pissaratiera, prenem la galòpa tant bien que mau en badant per prevener Gaëtan de l’arribada de nòstre barranconier. Quauques crits, de las insultas non fan comprener que la rencontra s’es desjà facha. E dos còrs enchabitrats rotlen sus la penda eisilanta e venen nos fauchar coma quilhas au rampeu. Lo temps de se tornar dreçar e de levar Caüsac que bada coma un pòrc, l’autre eschala la penda d’a grata-pauta, Franciscò me fot lo patron entre los braç e se lança a sa perseguida. L’autre es leste, mas nòstre legionari tòrna trobar las pitas marchas qu’avem fachas en colar e quo es a la bela surtida que eu gafa lo fugidós per las chambas. Nautres dos, Caüsac e io ‘rieben tant bien que mau a la rescossa, environats de pissaratas furiosas que semblen se velher venjar sus nautres dau desrenjament. Lassus, la baralha s’enverena e lo crit de dolor que lança Franciscò sembla montrar que quò vira pas dau mielhs per eu. ’Fectivament, lo trobem plejat en dos, se rudelant de dolor, se tenent de doas mans quela partida dau còrs talament sensibla per un òme. Enlai l’autre pren la fugida e tròba lo temps de se revirar e de nos far un brave braç d’onor. Quò li pòrta pas chança. La seguida, la vesem de lonh. Nòstre òme cort vers la novela carriera ente deu aver una autra esconduda , e d’un cop, los labrits son aprep eu, d’ente suerten, quilhs lai , e queste còp a pas son bilhon per lor copar lo nhacar, veilos-qui chascun a-d-un braç e lo crid de dolor que nos perven es ben lo de quauqu’un que a de las maeschantas dents bien plantadas dins la vianda . Lo vesen tombar de genolhons, puei de bochadent e las malas bestias s’acharnesir sus sa chara. Es pas daus mai simpatic , mas lo podem pas se laissar far eissicar viu. (De segre)
Joan Ganhaire


text:
dissabte, 28 d’abril de 2007
Dins ton morre, conàs!
9 comentaris
dimecres, 25 d’abril de 2007
Interdit aux Conos!
2 comentaris
dilluns, 23 d’abril de 2007
Videoneta de la Talvera a Castras
LA TALVERA A CASTRES 81
granmercés a l' anpoluta (encara el mila dieus ;) )
0 comentaris
Ligams a aqueste pòst Classificacionatge: cançons, musica, talvera
dissabte, 21 d’abril de 2007
La Talvera: romavatge a Castras
Me'n vau passar la tantossada e la serada a Castras per la festa bela de la sortida de Bramadís.
Coma Tarn es luènh, fau lo plen de CD, e mon cramaire/gravaire de CD me fa quauques compils dempuèi totara:
La Talvera, Brassens per principi e per cambiar de las compils qu'ai ja dins la Cagona
E uèi, faguèri 2 CD amb Pastorius, Django, Bobby Mc Ferrin, Petrucciani Trio e Miles Davis (sai pas s'akò's de bon escotar dins la veitura... veirem!)
.
Coma Tarn es luènh, fau lo plen de CD, e mon cramaire/gravaire de CD me fa quauques compils dempuèi totara:
La Talvera, Brassens per principi e per cambiar de las compils qu'ai ja dins la Cagona
E uèi, faguèri 2 CD amb Pastorius, Django, Bobby Mc Ferrin, Petrucciani Trio e Miles Davis (sai pas s'akò's de bon escotar dins la veitura... veirem!)
.
1 comentaris
Ligams a aqueste pòst Classificacionatge: musica
dilluns, 16 d’abril de 2007
La Talvera: disc novèl!!
CD DE LA TALVERA
Bramadís
Bramadís
Lo novel CD de la Talvera ven d'espelir.
NE SOI TOTA TREBOLADA!!!!
L'ai pas encara, mas escoti tota la jornada los 4 tròces que podètz anar escotar akí!
Vakí soi fan fan fan!
Alara, serai a Castras DISSABTE 21 d'ABRIAL tota la jornada e una bona part de la nuèch per la presentacion del disc!
Vos parli del CD tre que l'aurai!
See you a Castras!
- talvera.org
- myspace de la Talvera mercés a l'Anpoluta (encara el mila dieus!)
E coma soi segura que çò que sètz a escotar sul sit myspace vos agrada,
.
2 comentaris
Ligams a aqueste pòst Classificacionatge: cançons, musica, talvera
diumenge, 15 d’abril de 2007
Fòto
2 comentaris
Ligams a aqueste pòst Classificacionatge: fòtos
Holidays Fugain: Camins
0 comentaris
Seaquarium
Anèrem amb l'exmonamorós e los enfants al Seaquarium del Grau.
Es fòrça plan fach! Pendent una ora, siás dins un autre mond. E i a tot plen de causas previstas pels enfants (jòcs, devinhòlas, passatges per èsser al mièg de l'aquarium, eça). D'akí la quantitat de dròlles que i aviá!!!
La dintrada es de 10€ pels adultes e de 7€ pels enfants entre 6 et 15 ans (un pauc car pels enfants, non?), e val francament lo còp.
Mas mèfi! Nosautres arribèrem abans 2 oras e dintrèrem sul pic. Partiguèrem a 4 oras, e t'i aviá una coa a la caissa!!!! Doncas mèfi, que en plena sason, lo Grau es afrós (ja que en invèrn... bon me cali)....
Prenguèri tot plen de fòtos, mas son totas trebolas... (flash enebit)
Videoneta :
Segon l'exmonamorós, es quicòm que se vei pas gaire.
Autra Videoneta:
:)
Lo sit oficial: seaquarium.fr
A la sortida del Seaquarium, i a lo "Musèu de la Mar" que tòrna prene l'istòria del Grau e de la pesca, un pauc "Grau and sea story". Lo Seakuarium tot modern polit e plan fach daissa la plaça a un musèu limit poscós... Que s'i tròba tot plen d'occitan escondut darrièr un "nom local"... grrrrrrrrrr
Las fòtos amb los noms occitans dels peisses e las tecnicas de pesca, se n'i a qu'aquò interessa:
(cal clicar sus las fòtos per legir)
Es fòrça plan fach! Pendent una ora, siás dins un autre mond. E i a tot plen de causas previstas pels enfants (jòcs, devinhòlas, passatges per èsser al mièg de l'aquarium, eça). D'akí la quantitat de dròlles que i aviá!!!
La dintrada es de 10€ pels adultes e de 7€ pels enfants entre 6 et 15 ans (un pauc car pels enfants, non?), e val francament lo còp.
Mas mèfi! Nosautres arribèrem abans 2 oras e dintrèrem sul pic. Partiguèrem a 4 oras, e t'i aviá una coa a la caissa!!!! Doncas mèfi, que en plena sason, lo Grau es afrós (ja que en invèrn... bon me cali)....
Prenguèri tot plen de fòtos, mas son totas trebolas... (flash enebit)
Videoneta :
Segon l'exmonamorós, es quicòm que se vei pas gaire.
Autra Videoneta:
:)
Lo sit oficial: seaquarium.fr
A la sortida del Seaquarium, i a lo "Musèu de la Mar" que tòrna prene l'istòria del Grau e de la pesca, un pauc "Grau and sea story". Lo Seakuarium tot modern polit e plan fach daissa la plaça a un musèu limit poscós... Que s'i tròba tot plen d'occitan escondut darrièr un "nom local"... grrrrrrrrrr
Las fòtos amb los noms occitans dels peisses e las tecnicas de pesca, se n'i a qu'aquò interessa:
(cal clicar sus las fòtos per legir)
2 comentaris
Ligams a aqueste pòst Classificacionatge: musèu, occitan, visitas
dissabte, 14 d’abril de 2007
Trailer: JAWS.
0 comentaris
Holidays Fugain: Fòtos de l'estanh
1 comentaris
Ligams a aqueste pòst Classificacionatge: fòtos, pès, vacanças
divendres, 13 d’abril de 2007
Holidays Fugain: akí, se manja plan!
5 comentaris
Ligams a aqueste pòst Classificacionatge: cosina, vacanças
dijous, 12 d’abril de 2007
Quid?
4 comentaris
Holidays Fugain: Pausa a Aumont-Aubrac
Partiguèri quauques jorns dins lo trauc del cuol de la region Centre...
Cal tornar metre en plaça lo dakòs: l'exMonAmorós aguèt un problema e doncas anèri la primièra setmana de las vacanças m'ocupar de sos enfants e d'el (òc, o sabi, soi tròp brava). Per me granmercejar, decidiguèt de partir quauques jorns en vacanças. Ieu èri tras que contenta, perque passejar, akò m'agrada.
Alara, dins la Berlingòta de l'Exmonamorós, carguèrem los enfants, lo chin, l'exmonamorós, ieu. Direccion l'A75 cap a Clarmont d'Auvernha. Deviam partir a 08.00, mas los òmes son los òmes, e l'exmonamorós es francament una calamitat (qui se ressemble.... ) e partiguèrem a 10.00. Per las lengas de pelha, ieu èri dochada, vestida, assetada davant la pòrta a 07.15.
Coma soi organisada, aviái previst de qué manjar sus la rota, mas l'Exmonamorós qu'es cagant, calamitós e un indecís de primièra borra, trantalhava entre lo restaurant o manjar sus l'èrba... Ieu voliái manjar sus l'èrba perque merda, aviái preparat lo dakòs. Mas non, l'òme causís d'anar al restaurant.
Pausa a Aumont Aubrac per trobar un restaurant.
L'Exmonamorós romega que i a sonque de restaurants per toristas tres estelas. Tiram.
Puèi vesi "restaurant astruc", li fau, tè, astruc, akò's un nom coma cal, anem veire. Plat del jorn: pasta e dauba. Zo!
E akí comença la tièra de "oooooo, as vist akò? agaaaaaaaaacha, de kand data akò?".
Cal tornar metre en plaça lo dakòs: l'exMonAmorós aguèt un problema e doncas anèri la primièra setmana de las vacanças m'ocupar de sos enfants e d'el (òc, o sabi, soi tròp brava). Per me granmercejar, decidiguèt de partir quauques jorns en vacanças. Ieu èri tras que contenta, perque passejar, akò m'agrada.
Alara, dins la Berlingòta de l'Exmonamorós, carguèrem los enfants, lo chin, l'exmonamorós, ieu. Direccion l'A75 cap a Clarmont d'Auvernha. Deviam partir a 08.00, mas los òmes son los òmes, e l'exmonamorós es francament una calamitat (qui se ressemble.... ) e partiguèrem a 10.00. Per las lengas de pelha, ieu èri dochada, vestida, assetada davant la pòrta a 07.15.
Coma soi organisada, aviái previst de qué manjar sus la rota, mas l'Exmonamorós qu'es cagant, calamitós e un indecís de primièra borra, trantalhava entre lo restaurant o manjar sus l'èrba... Ieu voliái manjar sus l'èrba perque merda, aviái preparat lo dakòs. Mas non, l'òme causís d'anar al restaurant.
Pausa a Aumont Aubrac per trobar un restaurant.
L'Exmonamorós romega que i a sonque de restaurants per toristas tres estelas. Tiram.
Puèi vesi "restaurant astruc", li fau, tè, astruc, akò's un nom coma cal, anem veire. Plat del jorn: pasta e dauba. Zo!
E akí comença la tièra de "oooooo, as vist akò? agaaaaaaaaacha, de kand data akò?".
First of all, la topina de mostarda, dempuèi quora Amora fa pas mai akò???
Prenguèri pas en fòto las botelhas de vin amb las estelas, sabètz, las consignadas, las represas, se'n tròban encara??
Bon, ara lo repais, madeincantine:
Mancan lo platèu de formatges (èra booooooooon lo Cantal) e los glaçets (dins una topina de plastic). E tot akò per sonque 11€!
Quitament lo servicial èra una peça de musèu, semblava MisterBean, version aubrac.
Ara, la minuta qu'esperatz totes, la minuta escatologica:
Aprèp 2 o 3 oras de rota, aviái enveja de pissar, lo MisterBean loseròt me senhala la pòrta, dubrissi:
Alara, ieu, cal que vos diga, ai paur dels cagadors turcs.
Pòdi pas.
Non ai pas paur de me pissar sus las bralhas e las cauçaduras, akò m'en foti (perqué cresètz que i a pas de fòtos de pès?)
Non. Ai totjorn paur de tombar dins lo trauc.
Alara, SABI que lo trauc fa 10 cm de diametre, SABI que mon cuol fa plan mai que non pas 10 cm, e qu'es FISICAMENT impossible que tombèsse dins lo trauc.
Mas es aital.
Bon, pissi quand meme.
Torni a la taula, la pichòta de l'exmonamorós qu'a 6 ans vòl anar pissar.
Disi a son paire mèfi es un cagador turc. Sa sòrre l'ajudarà.
Dinnam trankillament.
A la fin del repais, la pichòta fa lo torn de la taula, e me demanda a la chut-chut:
- Per far caca , es parièr?
Vòli pas dire, mas per d'unes tèmas, soi una persona referenta.
.
6 comentaris
Ligams a aqueste pòst Classificacionatge: bridget jones, cosina, monamorós, vacanças
dilluns, 2 d’abril de 2007
Espace Georges Brassens
Anèri ENFIN a l'espaci Brassens!
Una sola causa: es genial.
Un sol regret: d'i èsser pas anada abans!
Dintras, te donan un audio-sai-pas-de-qué e te dison que te cal pas res tocar que marcha solet. Veses un ridèu negre, as l'impression de dintrar dins lo trin fantauma de la festa de Palavàs... E akí arribas dis una sala negra que Brassens te parla dins ton audioguidabrassenic e veses de fòtos de la Seta d'un còp èra e de Brassens abans que montèsse a París. Puèi Brassens que te conta que sa maire cantava delonga de cançons napolitanas e que te conta tot plen de causas de sa vida a Seta. Tu, agachas las fòtos, escotas, te viras e veses que lo ridèu negre laidàs, finalament... ben es akò:
Càmbias de sala amb zo mai de fòtos de Seta e Brassens que parla totjorn...
Jeanne e son Auvernhat... París, l'escritura, la debuta dels concerts, la debuta de succés...
Una sola causa: es genial.
Un sol regret: d'i èsser pas anada abans!
Dintras, te donan un audio-sai-pas-de-qué e te dison que te cal pas res tocar que marcha solet. Veses un ridèu negre, as l'impression de dintrar dins lo trin fantauma de la festa de Palavàs... E akí arribas dis una sala negra que Brassens te parla dins ton audioguidabrassenic e veses de fòtos de la Seta d'un còp èra e de Brassens abans que montèsse a París. Puèi Brassens que te conta que sa maire cantava delonga de cançons napolitanas e que te conta tot plen de causas de sa vida a Seta. Tu, agachas las fòtos, escotas, te viras e veses que lo ridèu negre laidàs, finalament... ben es akò:
Càmbias de sala amb zo mai de fòtos de Seta e Brassens que parla totjorn...
Jeanne e son Auvernhat... París, l'escritura, la debuta dels concerts, la debuta de succés...
Al bel mitan davant l'estanh de Thau, un espaci de musica liura, de nòtas de musica amagan los nauts-parlaires que cadun canta una cançon diferenta... Cacofonia?Non... escotas, agantas un mot d'una cançon que coneisses... te congostas... agantas un autre mot d'una autra cançon....
Puèi arribas a l'espaci sus las femnas... Panèus transparents amb las paraulas de las cançons d'amor a la femna....
Una paret consacrada a la femna que Brassens passèt sa vida amb ela, Pupchen.
Puèi tot plen de causas encara!!e a la fin, dins las aurelhas, la Supplique amb las paraulas qu'apareisson pel sòl...puèi arribas a la pòrta de sortida...
Un espaci simple, complet, plan fach, modern que i veses pas lo temps passar , que i ausisses de longa Brassens o parlar o cantar...
Ligams:
4 comentaris
Ligams a aqueste pòst Classificacionatge: Brassens, musèu, visitas
Subscriure's a: Missatges (Atom)